Yonkuuwan—San yu o du te i bigi? | Wakititolen\n„Piisii pasa maiki fu Yehofa ede, da a o gi i san yu ati wani.”—PSALM 37:4.\nSINGI: 135, 81\nSan i sa du fu de koloku aini a ten di e kon?\nSowtu wini yu o fende te i bigin du a fuuten diniwooko yonkuuyonkuu?\nFa a fuuten diniwooko sa yeepi i aini a ten di e kon?\n1. San yonkuuwan mu du te den e kon bigi? San o yeepi den fu den á booko den ede tumisi te den e pakisei a sani ya?\nYONKUUWAN sabi taki fosi wan sama bigin waka wan pasi, a mu sabi pe ai go. A libi de enke wan pasi di wi e waka. A moo bun yuu fu luku pe i wani go, a te i yonkuu. Ma a á makiliki fu du a sani ya. Wan meisyo den e kai Heather taki: „Wan sani di e gi i booko-ede, a te yu e pakisei san yu o du te i bigi.” Efu a so yu e denki tu, da ná feegete san Yehofa taki. A taki: „Ná feele, bika mi de anga i. Ná booko yu ede, bika a mi a yu Gadu. Mi o meke yu abi deki-ati, mi o yeepi i.”—Yesaya 41:10.\n2. Fa i du sabi taki Yehofa wani i sabi san yu o du te i bigi?\n2 Yehofa e gi i taanga-sikin fu du sani anga koni te yu e luku san yu o du te i bigi (Peleikiman 12:1; Mateyesi 6:20). Den sani di wi e si, den sani di wi e yee anga den switi sani di wi e nyan, e soi taki Yehofa wani u piisii fu a libi. Boiti den sani ya, ai solugu u a wan taa fasi tu. A soi u san na a moo bun fasi fu libi. Neen meke te sama nai aliki en, a nai piisii. A taigi den sama di nai libi enke fa a wani taki: „A den sani di mi á lobi, a dati wi e du. . . . Wi aliki, mi futuboi o piisii, ma sen o kisi u. Wi aliki, den futuboi fu mi o bali piisii fu di den ati bun” (Yesaya 65:12-14). Te wi e du sani anga koni, wi e meke Yehofa piisii.—Odo 27:11.\nDU SANI DI O MEKE I PIISII\n3. San Yehofa wani i du?\n3 San Yehofa wani i du anga i libi? Efi i wani de koloku, i mu meke moiti fu sabi Yehofa da i dini en. Na a sani ya Yehofa be abi a pakisei di a meke libisama (Psalm 128:1; Mateyesi 5:3). Meti á man du taa sani moo enke nyan, diingi anga meke pikin. Ma Yehofa wani i sete i libi a wan fasi di o meke i piisii. A wani i fende wini fu den sani di yu e du. A Sama di meke i, na „a Gadu fu lobi”, „a koloku Gadu” di „meke libisama enke fa enseefi de” (2 Korentesama 13:11; 1 Timotiyesi 1:11; Genesesi 1:27). Efi i waka a Gadu baka, yu o de koloku. Beibel taki: „Wan sama di e gi taawan sani o fii moo koloku moo enke te taawan e gi en sani” (Toli 20:35). A ná so yu e fii te i gi sama sani noh? A sani ya a wan tuu toli. A sani ya e soi taki Yehofa wani u soi anga a fasi fa wi e libi taki u lobi en anga taa sama.—Leisi Mateyesi 22:36-39.\nTe yu e soi lobi gi taawan yu o de koloku\n4, 5. San be e gi Yesesi piisii?\n4 Yonkuuwan sa waka a Yesesi baka. Di a be yonkuu, a be musu e pee enke den taa pikin. Bika Gadu Wowtu taki ’wan ten de fu lafu’ anga „wan ten fu dansi” (Peleikiman 3:4). Yesesi be e kon koosube a Yehofa fu di a be e sutudeli en Wowtu. Di a be abi 12 yali, den leliman di be de aini a tempel be e foondoo „di den be si fa a be koni anga a fasi fa a be e piki den”.—Lukasi 2:42, 46, 47.\n5 Di Yesesi kon bigi, anga piisii a be e du san Yehofa be wani a du. Gadu be wani a „paati bun nyunsu gi den pootiman”. A be sende en tu fu a „meke den beendi sama si” (Lukasi 4:18). Psalm 40:8 e soi fa Yesesi be e fii. Ape sikiifi taki: „Mi Gadu, mi e piisii fu du san i wani.” Yesesi be lobi a wooko di a be e du fu leli sama fu Yehofa. (Leisi Lukasi 10:21.) Baka di Yesesi taki anga wan uman fu a tuu biibi, a taigi den disipel taki: „Mi nyanyan na a du di mi e du san a sama di sende mi kon wani, anga a du di mi e du a wooko fi en” (Yohanisi 4:31-34). Yesesi be e piisii fu di a be lobi Gadu anga taa sama. Efi i du aseefi sani, yu o de koloku tu.\n6. Saide a bun fu taigi taawan san i wani du te i bigi?\n6 Son Kelesten bigin pionili yonkuuyonkuu. A sani ya be e meke den e piisii. Kande i sa taigi den san i wani du di yu o bigi. Beibel taki: „Te sama nai taki kiin anga denseefi, ala sani e buuya, ma te omen sama e taki fu seeka wan toli, sani e waka bun” (Odo 15:22). Den baala anga sisa ya o taigi i taki a pioniliwooko a wan sani di o yeepi i, i hii libi. Yesesi leli omen sani fi en Dda di a be de a hemel. Di a kon a goontapu ya seefi, a leli omen sani. A be e piisii di a be e paati a bun nyunsu anga taawan. A holidoo tu di sani miti en. (Leisi Yesaya 50:4; Hebrewsama 5:8; 12:2). Meke u luku saide a fuuten diniwooko o meke i piisii.\nSAIDE A PELEIKIWOOKO NA A MOO BUN WOOKO?\n7. Saide omen yonkuuwan lobi a peleikiwooko?\n7 Yesesi taki u mu ’meke sama toon en bakaman’. A taki u mu leli sama (Mateyesi 28:19, 20). Efi i teke a sani ya enke i wooko, yu o piisii. Boiti dati yu o gi Gadu gaandi. Wan baala den e kai Timothy bigin pionili yonkuuyonkuu. A baala ya taki: „Mi lobi a fuuten diniwooko. Mi e du a wooko ya fu soi Yehofa taki mi lobi en. Fosi, mi á be abi Beibelsutudi. Ma bakaten, mi foloisi go a wan taa peesi. Aini wan mun a omen sutudi mi be abi. Wan fu den e kon a komakandaa. Baka di mi go tu mun na a sikoo gi baala di á toow, den baala sende mi go a wan taa peesi. Di mi go ape mi kon abi fo sutudi. Mi lobi leli sama, bika mi e si fa a santa yeye e yeepi den fu kengi.” * (Luku a maiki a ondoo.)—1 Tesalonikasama 2:19.\n8. San son yonkuuwan du fu peleiki gi moo sama?\n8 Son yonkuuwan leli wan taa tongo. Jacob di e tan na Ameekankondee sikiifi taki: „Di mi be abi seibin yali, gaanse fu den pikin fu mi sikoo be e taki Vietnameisitongo. Mi be wani yeepi den fu sabi Yehofa, neen meke baka wan pisiten mi bigin leli a tongo fu den. Mi be e leisi a Ingiisitongo Wakititolen anga a Vietnameisitongo Wakititolen. Mi meke mati anga wantu baala anga sisa fu a Vietnameisitongo kemeente di be de koosube tu. Di mi be abi 18 yali, neen mi bigin pionili. Bakaten mi go na a sikoo gi baala di á toow. A sikoo ya yeepi mi anga a pioniliwooko di mi e du nownow. Nownow a mi wawan de enke owluman a wan kulu di e taki Vietnameisitongo. A omen sama di e taki a tongo ya foondoo di den si taki mi leli a tongo ya. Son leisi den e kai mi kon aini osu, da mi e abi a okasi fu sutudeli anga den. Son wan fu den go a fesi te enke den dopu.”—Luku Toli 2:7, 8 tu.\n9. Fa a peleikiwooko e yeepi u?\n9 A peleikiwooko di wi e du, de enke wan sikoo. Ai yeepi u fu abi bun manii, ai yeepi u fu taki bun anga sama. Ai taanga u biibi tu (Odo 21:5; 2 Timotiyesi 2:24). A wooko ya e meke u piisii tu fu di wi e fende a okasi fu soi sama aini Beibel san wi e biibi. Yu e leli tu fa i mu wooko makandaa anga Yehofa.—1 Korentesama 3:9.\n10. Fa i sa du a peleikiwooko anga piisii winsi a á makiliki?\n10 Winsi a wantu sama namo wani sutudeli na a pisi pe yu e peleiki, tokuso i poi du a peleikiwooko anga piisii. Na a hii kemeente e yeepi sama fu toon bakaman fu Yesesi. Winsi a wan baala efuso wan sisa fende wan sama di toon Kotoigi, tokuso ala wi e piisii bika useefi e suku sama di wani dini Yehofa. Brandon pionili neigin yali a wan peesi pe wantu sama namo e sutudeli. A taki: „Mi lobi paati a bun nyunsu bika a dati Yehofa wani u du. Di mi kaba sikoo, a á teke langa fosi mi bigin pionili. Mi lobi gi yonkuu baala aini a kemeente taanga-sikin. Mi e piisii te mi si fa den e go a fesi. Di mi komoto na a sikoo gi baala di á toow, neen den sende mi go a wan taa peesi enke pionili. A tuu taki mi á fende sama di sutudeli te enke a dopu a pe mi de ya, ma taa baala anga sisa fende. Mi e piisii taki mi e du ala san mi man fu paati a bun nyunsu.”—Peleikiman 11:6.\nWANTU SANI DI I SA DU\n11. Sowtu taa wooko yonkuuwan e du gi Yehofa anga piisii?\n11 A omen fasi de fa u sa dini Yehofa. A omen yonkuuwan e yeepi meke Kownukondee zaal. Nownow a omen ondoo Kownukondee zaal de fanowdu. Den zaal ya e gi Yehofa gaandi, neen meke te yu e yeepi meke den yu o piisii. Yu o piisii tu fu di yu o wooko makandaa anga baala anga sisa. Yu o leli omen sani di o yeepi i fu yu á kisi mankei te yu e wooko. Yu o leli tu fa i sa wooko anga den sama di e teke fesi. Yu o leli omen taa sani ete.\nDen sama di e du a fuuten diniwooko e fende omen belesi (Luku paragraaf 11-13)\n12. Fa a pioniliwooko sa yeepi u fu fende taa faantiwowtu?\n12 Wan baala den e kai Kevin taki: „Yonkuuyonkuu mi be wani du a fuuten diniwooko. Di mi abi 19 yali neen mi bigin pionili. Mi be e wooko gi wan baala di e du bow wooko, a so mi be man solugu miseefi. Mi leli poti daki, fensee anga doo. Bakaten mi wooko tu yali anga a bow kulu di e meke Kownukondee zaal anga osu fu Kotoigi di gaan winta booko. Di mi yee taki den be e suku sama fu go na Zuid-Afiikan, mi poti mi nen, neen den baala gi mi a okasi fu go yeepi anda. Na Afiikan mi de nownow. Wi e meke wan Kownukondee zaal wantu wiki, te u kaba, da wi e go a wan taawan. A bow kulu di mi de aini de enke wan osufamii. Wi e tan na a wan peesi, wi e sutudeli Beibel makandaa. Boiti dati wi e wooko makandaa. Ai switi gi mi fu peleiki makandaa anga den baala anga sisa ala wiki. Den sani di mi be poti a mi ede fu du di mi be yonkuu, yeepi mi a wan fasi di mi á be denki.”\n„Den sani di mi be poti a mi ede fu du di mi be yonkuu, yeepi mi a wan fasi di mi á be denki”\n13. Saide omen yonkuuwan lobi a wooko di den e du a Betel?\n13 Son sama di be e pionili, e wooko a Betel nownow. Betel wooko a wan sani di e gi piisii, bika ala san yu e du ape, a Yehofa yu e du en gi. A Betel famii e yeepi meke Beibel anga taa buku di e yeepi sama fu kon a waaleiti. Dustin di e wooko a Betel taki: „Di mi be abi neigin yali, mi be wani du a fuuten diniwooko, neen meke di mi kaba sikoo mi bigin pionili. Baka wan yali anga afu, neen den kai mi go a Betel. Den leli mi wooko anga den masini di e doloki buku, anga fu seeka computer. A sani fu Betel di mi lobi, a te mi e yee fa a peleikiwooko e go a fesi a hii goontapu. Mi lobi a wooko di wi e du a Betel, bika ai yeepi sama fu den anga Yehofa toon mati.”\nSAN YU O DU TE I BIGI?\n14. Fa i sa seeka nownow fu du a fuuten diniwooko?\n14 Fa i sa seeka fu du a fuuten diniwooko? Efi i wani du ala san i man gi Yehofa, a de fanowdu fu du den sani di wan Kelesten mu du. Sutudeli Gadu Wowtu ala yuu, teke ten pakisei san i leisi, da i meke moiti fu paati san i leli anga taawan te i de a komakandaa. Den ten di i de a sikoo ete, i sa meke moiti fu peleiki moo bun. Meke moiti fu sabi fa taawan e denki. Poti akisi gi den da i wakiti anga pasensi fu den piki i. I sa akisi den baala tu efi i sa du son sani aini a kemeente. Kande i sa akisi fu kiin a Kownukondee zaal efuso fu yeepi meke wan sani di booko. Yehofa e piisii fu wooko anga den sama di abi sakafasi anga den sama di de kabakaba fu wooko gi en. (Leisi Psalm 110:3; Toli 6:1-3). „Den baala fu Listra anga Ikoniyum be e taki soso bun sani fu Timotiyesi”, neen meke Pawlesi be teke en fu du a zendeling wooko.—Toli 16:1-5.\nDen ten di i de a sikoo ete, i sa meke moiti fu peleiki moo bun\n15. San i sa du fu man fende wan wooko di o yeepi i fu du a pioniliwooko?\n15 Gaanse sama di e du a fuuten diniwooko, abi wan wooko fanowdu fu solugu denseefi (Toli 18:2, 3). Kande i sa teke wan sikoo leli di ná o teke langa, di o yeepi i fu du wan wooko di ná o teke ala i ten. Taigi a kelen-owluman anga taa pionili san i wani du, da den o poti yu a pasi. Baka dati du san Beibel taki: „Taigi Yehofa den sani di i wani du, da den sani di i abi a pakisei o waka bun.”—Odo 16:3; 20:18.\n16. Fa a fuuten diniwooko sa yeepi i aini a ten di e kon?\n16 I sa biibi taki Yehofa wani i „kisi a tuutuu libi holi taanga”, bika a sani ya o meke i piisii. (Leisi 1 Timotiyesi 6:18, 19.) A fuuten diniwooko e yeepi i fu de wan Kelesten di abi ondoofeni, bika yu o wooko makandaa anga taawan di e du a fuuten diniwooko. A omen sama taki di den du a fuuten diniwooko yonkuuyonkuu, a tyai wini gi den di den toow bakaten. Gaanse leisi den sama di pionili fosi den toow e du a pioniliwooko makandaa anga den toowpaa.—Romesama 16:3, 4.\n17, 18. Fa den sani di de aini yu ati o yeepi i fu du san i man gi Yehofa?\n17 Psalm 20:4 e taki fu Yehofa: „Meke a gi yu ala san yu ati wani. Meke a yeepi i fu ala san yu abi a pakisei fu du, waka bun.” A sani ya e soi taki i mu sidon denki san i wani du anga i libi. Denki san Yehofa e du aini a ten ya, da i luku sowtu wooko i sa du gi en. Meke moiti fu du sani di e meke a piisii.\n18 Yu o piisii te yu e du ala san i man gi Yehofa anga i hii ati. Bika a sani ya e gi en gaandi. I mu „piisii pasa maiki fu Yehofa ede, da a o gi i san yu ati wani”.—Psalm 37:4.\n^ paragraaf 7 Nownow a sikoo ya toon Kownukondee Peleikiman Sikoo


Fa fu seeka gi den komakandaa fu Yehofa Kotoigi\nSan na a wani fu Gadu?\nSan meke wi e tyai a nen Yehofa Kotoigi?\nFa sama be kon sabi den tuu leli fu Beibel baka?\nSaide meke u meke a Nyun-Grontapuvertaling?\nFa a o de te yu go a den Kelesten Komakandaa fu u?\nSowtu wini wi o fende te wi e kon a makandii anga taa Kelesten?\nFa wi e holi den komakandaa fu u?\nSaide meke wi e wei bun koosi te wi e go a komakandaa?\nSan na a moo bun fasi fa u sa seeka useefi gi den komakandaa?\nSan na a Osufamii Anbegi?\nSaide meke wi e go a den gaan komakandaa?\nFa a Kownukondee peleikiwooko fu u sete?\nSama a wan pionili?\nFa den owluman e yeepi aini a kemeente?\nSowtu wooko den dinali e du aini a kemeente?\nFa den kelen-owluman e yeepi u?\nFa wi e yeepi den baala fu u di de a nowtu?\nSama na a koni saafu di u sa fitoow?\nSan den baala di e tii a wooko fu u e du aini a ten ya?\nSowtu wooko e du a wan beikantoo?\nSama e sikiifi den buku fu u, anga fa de e du man poti den aini taa tongo?\nPe wi e fende moni fu du a wooko fu u a hii goontapu?\nSaide wi e meke komakandaa peesi, anga fa wi e du man meke den?\nSan u sa du fu meke den komakandaa peesi fu u tan bun?\nFa u sa fende wini fu a bukukasi di de aini a komakandaa peesi?\nSowtu sani fu u, i sa fende a internet?\nYu o du san Yehofa wani?\nLEISI AINI Abbey Afrikaans Ahanta Aja Albaniya-tongo Almeniyatongo Alur Amhareisitongo Angolese Gebarentaal Arabiatongo Asamitongo Aserbaiyanitongo Aserbaiyanitongo Attié Aymaratongo Bakratongo Bambaratongo Basatongo (Kamerun) Basatongo (Liberia) Bask-tongo Baskirtongo Bataks (Dairi) Bataks (Karo) Bataks (Simalungun) Bataks (Toba) Bauletongo Bengalitongo Bikoltongo Bislamatongo Bulgariatongo Bulutongo Chavacano Chitonga (Zimbabwe) Choltongo Chopi Chuvashtongo Comoraans (Njazidja) Creools (Belize) Damara Dangmetongo Deinsitongo Digortongo Dofusama-tongo fu Australiya Dofusama-tongo fu Balasilikondee Dofusama-tongo fu Bolifiya Dofusama-tongo fu Cuba Dofusama-tongo fu Gaana Dofusama-tongo fu Kolombiya Dofusama-tongo fu Koreya Dofusama-tongo fu Nikalagwa Dofusama-tongo fu Nyun Zekondee Dofusama-tongo fu Panama Dofusama-tongo fu Peru Dofusama-tongo fu Rosiyakondee Dofusama-tongo fu Zimbabwe Dofusma-tongo fu Amerika Dofusma-tongo fu Argentina Dofusma-tongo fu Bakrakondre Dofusma-tongo fu Chili Dofusma-tongo fu China Dofusma-tongo fu Doisrikondre Dofusma-tongo fu Ekwador Dofusma-tongo fu Fensikondre Dofusma-tongo fu Filippijnen Dofusma-tongo fu Fransikondre Dofusma-tongo fu Grikikondre Dofusma-tongo fu Gwatemala Dofusma-tongo fu Honduras Dofusma-tongo fu Hongaria Dofusma-tongo fu India Dofusma-tongo fu Indonesia Dofusma-tongo fu Ingrisikondre Dofusma-tongo fu Italiakondre Dofusma-tongo fu Kosta Rika Dofusma-tongo fu Maleisiya Dofusma-tongo fu Paragwai Dofusma-tongo fu Rumenia Dofusma-tongo fu Spanyorokondre Dofusma-tongo fu Tyekia Dofusma-tongo fu Venezuwela Dofusma-tongo fu Yapan Doisritongo Doualatongo Drehu-tongo Dusun Dyulatongo Efiktongo Eisikondeetongo Eksosatongo Emberá (Catío) Esan Estitongo Ewetongo Fanti Farutongo Fensitongo Fidyitongo Fontongo Frafratongo Fransitongo Galicisch Garifunatongo Gatongo Georgiatongo Gitonga Gokanatongo Grikitongo Groenlandtongo Guaranitongo Guaranitongo (Bolifiya) Guerze Gunatongo Guntongo Guyaratitongo Guéré Haiti Kriorotongo Hawsatongo Hebrewtongo Hererotongo Hiligainontongo Hinditongo Hirimotutongo Hmong (wit) Hongariatongo Huastektongo (San Luis Potosi) Hunsrik Ibanag Ibantongo Ibindatongo Ier-tongo Igbotongo Ilokotongo Indoneisiatongo Ingrisitongo Isokotongo Italiatongo Jakuba Javaans Kaapverdisch-creools Kabiletongo Kambodyatongo Kanadatongo Kanatongo Kaqchikel (Centraal) Karen (S’gaw) Kasaktongo Kasitongo Katalantongo Katyintongo Kektyitongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikaondetongo Kikongotongo Kikuyutongo Kilubatongo Kimbundutongo Kinandetongo Kinyarwandatongo Kipendetongo Kirgisitongo Kiribatitongo Kirunditongo Kisii Kisitongo Kisongetongo Kitongatongo (Malawi) Kityetongo Koerdisch, Kurmanji (Kaukasus) Kongotongo Koreya-tongo Kpelle Krio Kriorotongo Gwadelup Krowâsiatongo Kwangalitongo Kwanyamatongo Kyangonde Laag Duits-tongo Lahutongo Laostongo Latfiatongo Latgalian Lenje Lingalatongo Litoniyatongo Lomwetongo Lufaletongo Lugandatongo Lugbaratongo Lukonsotongo Lundatongo Luotongo Makuatongo Malagasitongo Malayalamtongo Maleisitongo Maltatongo Mambwe-Lungutongo Mamtongo Mangareva Maninkakan (Oostelijk) Mapudunguntongo Maratitongo Marquesiaans (Hiva Oa) Marquesiaans (Nuku Hiva) Masahuatongo Masatektongo (Huwatala) Masedoniya-tongo Masyaleisitongo Mauritius Kriorotongo Mayatongo Mebukusyutongo Mende Meru Miksetongo Mikstektongo (Gerero) Mikstektongo (Huwayapan) Miskitotongo Misotongo Miyanmartongo Mongoliyatongo Mooretongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Navayotongo Ndongatongo Nepalitongo Ngaberetongo Ngangela Ni-weitongo Niastongo Nidebeletongo Nidebeletongo (Zimbabwe) Nigeriaans Pidgin Nisematongo Norwegatongo Nuertongo Nyanekatongo Nyungwe Okanisitongo Okpe Oromotongo Oseitiatongo Otomitongo (Valle del Mezquital) Pangasinantongo Papiamentutongo (Aruba) Papiamentutongo (Korsow) Persiatongo Pidgin (Kameroen) Pilagá Ponpeitongo Potogisi Kriorotongo (Guinee-Bissau) Potogisitongo Pulartongo Punyabitongo Punyabitongo (Shahmukhi) Páez Pôlsutongo Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongatongo Reunion Kriorotongo Romani (Macedonië, cyrillisch) Romani (Oost-Slowakije) Romanitongo (Bulgaria) Romanitongo (Masedoniya) Romanitongo (Noordsei fu Grikikondre) Romanitongo (Zuidsei fu Grikikondre) Rosiyatongo Rumeiniatongo Rutorotongo Salomon eilanti pidgin Salvadoraanse Gebarentaal Samowatongo Sangotongo Sapotektongo (Istmus) Sapotektongo Latyigiri) Sarnami Hindoestani Sebuwanotongo Seisyel-èilanti Kriorotongo Senatongo Senufo (Cebaara) Sepeditongo Serfiatongo Serfiatongo (Romesma-alfabet) Sesotho (Lesotho) Setswanatongo Shangaan (Zimbabwe) Sibembatongo Silositongo Sinhalatongo Sinyanyatongo Slofeiniatongo Slowaakse Gebarentaal Slowâkiatongo Sneisitongo Mandarin (fosiwan Sneisitongo Mandarin (makrikiwan) Somalisch Soussou Spanyorotongo Sramakatongo Sranantongo Sulutongo Sundaas Swahilitongo Swatitongo Sweidsitongo Syitongatongo Syonatongo Tagalogtongo Tahititongo Taitongo Talapanektongo Talian Tamiltongo Tandroy Tankaranatongo Tarahumaratongo (Centraal) Taraskotongo Tatartongo Tayikitongo Telugutongo Tetun Dili Thai (Noordoostelijk) Tiftongo Tigrinyatongo Toabaitetongo Tok Pisintongo Tokelawantongo Tongantongo Torkutongo Totonaktongo Toyolabaltongo Tsongatongo Tswatongo Tufalotongo Turkmeniatongo Turkmeniatongo (sirilis-alfabet) Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tyuabotongo Tzeltaltongo Tzotziltongo Udgurtongo (sirilis-alfabet) Udmurt-tongo Ukrainitongo Urdutongo Urhobotongo Uruguayaanse Gebarentaal Usbektongo Valenciaans Vendatongo Vezotongo Vietnameisitongo Walisitongo Waray-Waraytongo Wayuunaikitongo Welshtongo Wichitongo Wolaitatongo Yapantongo Yorubatongo usbekitongo (Romesma-alfabet)\nEfu wan Kotoigi e kon leli i kaa, da yu e seeka a fesi fosi i sutudeli. Efi i wani fende wini fu den komakandaa tuutuu, dan na a seefi sani de i mu du tu. Neen ede meke a moo bun fasi fa u sa fende wini fu den komakandaa, a te u gwenti sutudeli den sani di wi o luku a komakandaa a fesi.\nI mu sabi o ten anga pe i mu sutudeli. O ten moo bun gi i fi i sutudeli? A fuuku mamanten fosi i bigin du i wooko, efuso te neti baka te den pikin go siibi. Winsi i ná o poi sutudeli langa, tokuso i mu poti ten a wanse fu sutudeli. Yu á mu meke taa sani kon aini a yuu de tu. Suku wan koo peesi pe i sa sutudeli. Yu á mu meke tv, ladio efuso telefon puu i pakisei na a sani di yu o sutudeli. Efi i begi fosi i bigin sutudeli, da a sani de o yeepi i fi i nái pakisei den booko ede fi i tumisi. A o yeepi i fu poti ala i pakisei na a sani di yu o sutudeli.—Filipisama 4:6, 7.\nSuku den piki, seeka iseefi fu gi piki tu. Fosi i bigin, da suku fu kon fusutan a hii toli di yu o leisi. Te i kon sabi a nen fu a toli di yu o leisi, da i mu teke denki fi en. Luku fa den edepakisei aini a buku abi fu du anga a toli di yu o leisi. Bakadati luku den fowtow anga luku den akisi a ondoose fu a buku tu, fu kon sabi sa a den sani di i mu poti pakisei a den. Baka dati leisi ala den palaklafu, da luku den akisi fu den pisi de tu, fi i mu sabi san i mu piki. Leisi den Beibeltekisi di de aini a pisi de tu. I mu meke moiti fu kon sabi san den Beibeltekisi abi fu du anga a toli di yu e leisi (Toli 17:11). Efi i si a piki fu den akisi aini den pisi di yu e leisi, da i mu kaabu anga sikiifi tiki a den wowtu de ondoo, di o yeepi i fu man membee a piki baka. Te i de a komakandaa, i sa opo i finga a tapu fu gi wan satu piki.\nTe yu e sutudeli ibiiwan fu den toli di wi e taki fu den ala wiki a den komakandaa, den yu o kon sabi somen nyun sani. A „magisin” fu den toli fu Beibel di yu abi o kon moo bigi.—Mateyesi 13:51, 52.\nNa on sowtu fasi u mu e seeka useefi gi den komakandaa?\nFa i sa seeka iseefi fu gi piki a komakandaa?\nLELI SABI MOO SANI\nEnke fa a pisi a tapu ya e soi, dan seeka iseefi gi a Wakititolen-sutudi efuso a Kemeente Beibelsutudi. A sama di e kon leli i sa yeepi i fu seeka iseefi gi a taa komakandaa di o holi.\nSan na a moo bun fasi fa u sa seeka useefi gi den Kelesten komakandaa?


’Libisama á poi fusutan a freide fu Gadu’—Filipisama 4:7 | Wakititolen\n„A freide fu Gadu di libisama á poi fusutan o kibii wi ati.”—FILIPISAMA 4:7.\nSan wi e leli fu a sani di be miti apostel Pawlesi a Filipi?\nSowtu toli aini Beibel e soi taki Yehofa man du sani di wi á be denki?\nSan u mu du efu u wani abi „a freide fu Gadu” winsi wi abi polobelema?\n1, 2. San be miti Pawlesi anga Silas di den be de a Filipi? (Luku a fowtow na a bigin.)\nPAKISEI san be miti Pawlesi anga Silas. Den tu zendeling ya be de aini a moo dunguu kambaa fu wan sitaafu-osu na a foto Filipi. Den be fasi den futu a wan udu. Boiti dati den be fon den te den baka be e hati den (Toli 16:23, 24). A dei de wantu ogii-ati sama hali Pawlesi anga Silas tyai go na a wowoyo fu Filipi. Baka dati den leisi sitaafu gi den, den piiti den kosi, neen den naki den anga tiki (Toli 16:16-22). Den á libi bun anga den seefiseefi! Pawlesi a be wan Romesama, neen meke den be mu koti kuutu gi en a wan leti fasi. *—Luku a maiki a ondoo.\n2 Kande di Pawlesi be de a dunguu-osu, a be e pakisei den sani di miti en a dei de. Kande a be e pakisei den sama di e tan a Filipi tu. Nawan Dyu keliki osu be de aini Filipi enke den taa foto di Pawlesi be go. Neen meke a koosube fu wan liba di be de a doose fu a foto, den Dyu be e go dini Gadu (Toli 16:13, 14). Aini a ten de, tin manengee di be de Dyu be mu de aini wan foto fosi den be sa meke wan Dyu keliki aini a foto de. Kande den á be doo a nombuu de. Den sama fu Filipi be e fii denseefi fu di den a be Romesama (Toli 16:21). Pawlesi anga Silas a be Dyu. Kande neen meke den á be e denki taki den be sa de Romesama tu. Wi á sabi fa sani waka pilisisi, ma u sabi taki den á be kuutu den a wan leti fasi di den poti den a dunguu-osu.\n3. Saide Pawlesi be sa buuya di den poti en a duungu-osu? Ma san a du di den sani ya miti en?\n3 Kande Pawlesi be e pakisei san be meke a go a Filipi. Wantu mun a fesi, Pawlesi be de na a taa se fu a Egeyus Se, aini Pikin Asiya. Di a be de ape a santa yeye tapu en omen leisi fu peleiki na a pisi de. A be gei enke a santa yeye be wani a go a wan taa peesi (Toli 16:6, 7). Ma pe a be wani a go? Di Pawlesi be de a Trowas wan man taigi en aini wan fisyun taki: „Kon yeepi wi a Masedoniya.” Yehofa be soi Pawlesi kiin pe a be wani a go. Neen meke Pawlesi go wantenwanten a Masedoniya. (Leisi Toli 16:8-10.) Ma fa sani waka baka dati? Di Pawlesi go a Masedoniya a á teke langa, neen den poti en a dunguu-osu. Saide Yehofa meke a sani ya miti en? On langa a be o de a dunguu-osu? Winsi Pawlesi be e pakisei den sani ya, tokuso en biibi á be kon swaki. A be e dini Yehofa anga piisii ete. En anga Silas bigin „begi. Den be e singi gafa Gadu” tu (Toli 16:25). A freide fu Gadu be yeepi den fu den á buuya.\n4, 5. (a) Saide a sani di be miti Pawlesi sa miti u tu? (b) Saide u sa taki sani be waka a wan fasi di Pawlesi á be denki?\n4 A sani di miti Pawlesi miti i wan leisi kaba? Kande i begi Gadu fu a soi i san i mu du, neen i du san en Wowtu taki. Kande i be si enke a santa yeye be e tii yu. Ma baka dati a omen sani miti i. Kande i be abi fu kengi a fasi fa i be e libi (Peleikiman 9:11). Kande te yu e denki a toli ya, yu e akisi iseefi saide Yehofa e fika son sani fu e pasa. San o yeepi i fu holidoo efuso fitoow Yehofa den ten de? Efu u wani sabi a sani ya, da u mu luku fa sani waka anga Pawlesi anga Silas bakaten.\n5 Di Pawlesi anga Silas be e singi, a omen sani di den á be denki pasa. A fosi sani a wan gaan seke-doti, neen den doo fu a sitaafu-osu opo. Ala den bui fu den sitaafuman losi. Baka dati Pawlesi tapu a man di be holi wakiti na a dunguu-osu fu a á kii enseefi. A man ya anga en hii osufamii dopu. A taa dei den edeman fu a foto sende sama fu puu Pawlesi anga Silas a dunguu-osu. Den begi den fu den komoto aini a foto. Di den edeman yee taki Pawlesi anga Silas a Romesama, den fusutan taki den be meke wan gaan fowtu. Neen meke denseefi tyai den puu aini a foto. Ma fosi Pawlesi anga Silas gwe den be wani gi Lidiya siibun. A sisa ya á be dopu langa ete. Den koboloiki a okasi de fu gi den baala fu Filipi taanga-sikin (Toli 16:26-40). A wan satu pisiten ala den sani ya pasa.\nGADU E DU SANI DI „LIBISAMA Á POI FUSUTAN”\n6. San wi o luku aini a artikel ya?\n6 San a toli ya e leli u? Yehofa man du sani di wi á be denki, neen meke wi á mu booko wi ede te tesi e miti u. A sani ya be gi Pawlesi taanga-sikin. Bika a be gi den Kelesten aini Filipi taanga-sikin fu den á booko den ede anga nawan sani, ma den mu meke moiti fu suku a freide fu Gadu. Aini a artikel ya wi o taki fu den sani di Pawlesi sikiifi a Filipisama 4:6, 7. (Leisi.) Wi o luku wantu toli fu Beibel tu di e soi fa Yehofa be du sani di sama á be denki. Boiti dati wi o luku fa a freide fu Gadu sa yeepi u fu holidoo anga fu fitoow Yehofa anga u hii ati te tesi e miti u.\nYehofa man du sani di wi á be denki, neen meke wi á mu booko wi ede te tesi e miti u\n7. San Pawlesi be wani leli den baala fu Filipi anga a biifi di a sikiifi gi den? San wi e leli fu a sani di Pawlesi sikiifi aini a biifi ya?\n7 Di den baala fu Filipi leisi a biifi di Pawlesi sende gi den, gaanse fu den be musu e pakisei san be miti Pawlesi anga fa Yehofa yeepi en a wan fasi di den á be denki. San Pawlesi be wani leli den anga a biifi di a sikiifi gi den? A be wani leli den taki den á mu booko den ede. Den mu begi, da den o fende a „freide fu Gadu di libisama á poi fusutan”. San a sani ya wani taki? Pawlesi be wani soi den taki a „freide fu Gadu” e wooko a wan foondoo fasi moo san wi e denki. Winsi wi á sabi fa fu losi den polobelema fu u son leisi, Yehofa sabi. A man du sani di wi á be denki.—Leisi 2 Peitilisi 2:9.\n8, 9. (a) Sowtu bun sani be pasa, winsi fa den á be libi bun anga Pawlesi a Filipi? (b) Saide den baala fu Filipi be sa biibi den sani di Pawlesi be sikiifi?\n8 A biifi fu Pawlesi be musu gi den baala fu Filipi taanga-sikin te den be e denki san Yehofa be du gi den aini den tin yali di pasa. Winsi Yehofa be fika den sama fu Filipi fu du ogii anga Pawlesi anga Silas, tokuso na a sani ya meke ’lanti gi den pasi fu peleiki’ (Filipisama 1:7). Den edeman fu Filipi á be abi a deki-ati fu du ogii anga a nyun Kelesten kemeente moo. Kande a fu di Pawlesi taki en a wan Romesama, meke a disipel Lukasi be man tan a Filipi baka di Pawlesi anga Silas be gwe. Lukasi be man yeepi a nyun Kelesten kemeente a Filipi.\n9 Di den baala fu Filipi leisi a biifi fu Pawlesi, den be fusutan taki a ná koli Pawlesi be e koli den. A omen tesi be miti Pawlesi. Di a be e sikiifi a biifi ya, a be de enke sitaafuman neen osu a Rome. Ma toku a be soi taki a be abi „a freide fu Gadu”.—Filipisama 1:12-14; 4:7, 11, 22.\n„WI Á MU BOOKO WI EDE ANGA NAWAN SANI”\n10, 11. San u mu du te wi e booko wi ede anga wan polobelema? San u mu holi a pakisei?\n10 San o yeepi u fu wi á ’booko wi ede anga nawan sani’, ma fu abi „a freide fu Gadu”? A biifi di Pawlesi sikiifi gi den Kelesten fu Filipi e soi taki a sani di o yeepi u te wi abi polobelema, a begi. Neen meke te wi abi booko-ede, u mu e begi. (Leisi 1 Peitilisi 5:6, 7.) Te i begi Yehofa, i mu biibi anga i hii ati taki ai booko en ede anga i. Gi en daa fu ala den bun sani di a du gi i. Noiti i mu feegete taki Yehofa „man du moo san wi e begi en efuso san wi e denki”.—Efeisesama 3:20.\n11 Leti enke Pawlesi anga Silas, wi o foondoo te u si fa Yehofa yeepi u. Kande a ná o du wan gaan wonduu fu yeepi u, ma a o gi u san wi abi fanowdu (1 Korentesama 10:13). A sani ya á wani taki u mu sidon luku fu Yehofa yeepi u namo, ma te u begi, useefi mu meke moiti tu (Romesama 12:11). Den sani di wi e du, o soi efu u wani Yehofa yeepi u tuutuu. A o belesi a moiti di u meke. Wi á mu feegete taki Yehofa man du moo enke san wi e begi en efuso san wi e denki. Son leisi ai du sani di wi á be denki. Meke u luku wantu toli fu Beibel di e soi fa Yehofa du sani di sama á be denki. Den toli ya o yeepi u fu fitoow Yehofa.\nYEHOFA DU SANI DI SAMA Á BE DENKI\n12. (a) San Kownu Heskiya du di Kownu Sanherib kon fu feti anga Yelusalem? (b) San wi e leli fu a fasi fa Yehofa yeepi den?\n12 Beibel e taki fu omen sani di Yehofa du di sama á be denki. Wan fu den leisi di Yehofa du a sani ya, a di Sanherib a kownu fu Asiriya, be teke Yuda anga ala den foto fi en abaa, boiti Yelusalem. A ten de a Heskiya be e tii Yuda (2 Kownu 18:1-3, 13). Bakaten Sanherib be e go feti anga Yelusalem. San Kownu Heskiya du? A fosi sani di a du, a begi a begi Yehofa fu yeepi en. A akisi Yesaya a polofeiti fu Yehofa san a mu du (2 Kownu 19:5, 15-20). Boiti dati, Heskiya du sani anga koni. A pai Sanherib a moni di a be wani (2 Kownu 18:14, 15). Te fu kaba Heskiya seeka sani fu den sama fu a foto abi san den abi fanowdu te Sanherib be o lontu a foto (2 Koloniki 32:2-4). Fa sani waka? Yehofa sende wan engel fu kii 185.000 suudati fu Sanherib aini wan kodo neti. Heskiya seefi á be sabi taki Yehofa be o du a sani de.—2 Kownu 19:35.\nSan a toli fu Yowsefu e leli u?—Genesesi 41:42 (Luku paragraaf 13)\n13. (a) San wi e leli fu a libi fu Yowsefu? (b) Sowtu sani di Sala á be denki, Yehofa du gi en?\n13 Pakisei a toli fu a yonkuman di den e kai Yowsefu. Di a be de a dunguu-osu, noiti a be denki taki wan dei a be o toon du fu tu tiiman fu Egepte, baka a kownu. A á be sabi tu taki Yehofa be o meke a yeepi en famii fu den á dede, di wan gaan angiiten be o de (Genesesi 40:15; 41:39-43; 50:20). A sani di Yehofa du be bigi moo san Yowsefu be pakisei. Pakisei a afo fu Yowsefu di den e kai Sala. I si enke gaandi Sala be denki taki Yehofa be o gi en wan manpikin, boiti a manpikin di a uman saafu fi en be meke? A meke di Sala meke Isaki, a wan sani di noiti a be denki.—Genesesi 21:1-3, 6, 7.\n14. San u mu biibi taki Yehofa o du?\n14 U sabi taki Yehofa ná o du wonduu fu puu ala den booko-ede fu wi aini a ten ya. Wi á mu si enke Yehofa musu fu du sani gi u fu meke u libi kon moo bun. Ma u sabi taki aini Beibel ten Yehofa be yeepi den sama di be e dini en, a wan foondoo fasi. Yehofa á kengi. (Leisi Yesaya 43:10-13.) Neen meke wi e fitoow en. U sa biibi taki a o gi wi a kaakiti di wi abi fanowdu fu du san a wani (2 Korentesama 4:7-9). San a toli fu Heskiya, Yowsefu anga Sala e leli u? Winsi san e miti u, Yehofa o yeepi u fu holidoo efu wi e biibi en.\nWinsi sowtu nowtu wi abi efu u fitoow Yehofa a o yeepi u fu holidoo\n15. San o yeepi u fu abi a freide fu Gadu winsi sowtu nowtu wi abi?\n15 San o yeepi u fu abi a „freide fu Gadu” winsi sowtu nowtu wi abi? U mu meke moiti fu wi anga Yehofa de mati. A di Yesesi dede gi u meke wi anga Yehofa poi de mati. A dede di Yesesi dede gi u, a wan fu den gaan sani di Yehofa du. A di Yesesi dede gi u meke Yehofa e gi u paadon. Na a dede fu Yesesi e yeepi u fu abi wan kiin kosensi. Boiti dati ai yeepi u fu kon koosube a Yehofa.—Yohanisi 14:6; Yakowbesi 4:8; 1 Peitilisi 3:21.\nA FREIDE FU GADU O KIBII WI ATI ANGA U FUSUTAN\n16. San o pasa efu wi abi „a freide fu Gadu”? Gi wan ageisitoli.\n16 San o pasa efu wi abi „a freide fu Gadu di libisama á poi fusutan”? Beibel taki a o „kibii” wi ati anga u fusutan (Filipisama 4:7). A wowtu „kibii” aini Giikitongo, a wan wowtu di suudati be sabi. A wani taki wan kulu suudati di be mu luku wan foto fu feyanti á kon du ogii anga den sama fu a foto. A wan kulu suudati be e koti wakiti gi a foto Filipi. Neen meke den sama fu a foto be sa siibi bun a neti sondee fu booko den ede taki sama o kon du ogii anga den. Efu wi abi „a freide fu Gadu” useefi ná o go e booko wi ede. U sabi taki Yehofa e booko en ede anga u. A wani sani waka bun anga u (1 Peitilisi 5:10). A sani ya o yeepi u fu wi á booko wi ede tumisi te wi abi polobelema.\n17. San o yeepi u fu fitoow Yehofa na a ten fu a gaan banowtu?\n17 Dyonson a gaan banowtu o kon a hii goontapu (Mateyesi 24:21, 22). Wi á sabi pilisisi san o pasa anga wi. Ma toku wi á mu booko wi ede tumisi anga a ten de. Wi á sabi san Yehofa o du, ma u sabi u Gadu Yehofa. U sabi san a du gi den sama di be e dini en aini a ten di pasa. U sabi taki winsi san e pasa, Yehofa o meke den sani di a abi a pakisei pasa. A man du sani di wi á denki fu meke san a abi a pakisei pasa. Neen meke ibiiwan leisi te Yehofa e yeepi u, a wan nyun fasi fa wi e si taki ’a freide fu Gadu bigi moo san libisama poi fusutan’.\n^ paragraaf 1 A gei enke Silas seefi a be Romesama.—Toli 16:37.


Fa fu koboloiki moni | Koloku osufamii\nFa fu koboloiki moni\n„Te wi e meke taawan poti wi a pasi, da den sani di u wani du o waka bun.”—Odo 20:18\nAla sama abi moni fanowdu fu man solugu den osufamii (Odo 30:8). Winsi fa, „moni e kibii sama” (Peleikiman 7:12). A ná ala yuu a makiliki gi wan man anga en uman fu taki moni toli. Ma wi á mu meke moni fanya u toowlibi (Efeisesama 4: 32). Man anga uman mu e fitoow denseefi. Den mu man fusutan denseefi te den e taki fa den o koboloiki moni.\n1 TAKI FITI FA WI O KOBOLOIKI MONI\nSAN BEIBEL E TAKI FU A TOLI YA: „Ondi fu u ya o wani meke wan osu, da a á go sidon luku fosi, efu a moni di a abi o sai fu kaba meke en?” (Lukasi 14:28) A bun fu u sidon taki fa wi o koboloiki u moni (Amos 3:3). Luku san u abi fanowdu, anga omen moni u poi puu aini u saka ala mun (Odo 31:16). Ná fu di wi abi a moni fu bai wan sani, da u mu bai en namo namo, winsi a á de fanowdu. Koboloiki a moni di i abi. Ná go suku fu meke paiman.—Odo 21:5; 22:7.\nEfu moni fika ete te a mun tapu, da u mu taki fiti san wi o du anga en\nEfu u si taki moni nái sai, da u mu sidon luku san u mu du fu wi á koboloiki moni ipi so moo. Efi i be lobi bai nyanyan a sitaati, da a moo bun fi i boli a osu\n2 TAKI KIIN FA SANI DE, NÁ KOLI A TAAWAN\nSAN BEIBEL E TAKI FU A TOLI YA: „Bika te wi e du sani, da wi e du en anga wan kiin ati a Yehofa anga libisama fesi” (2 Korentesama 8:21). Meke a sama di yu anga en toow sabi omen moni yu e kisi anga omen yu e koboloiki.\nU mu taki fiti fosi i go bai gaan sani (Odo 13:10). Te wi e taki fa wi o koboloiki moni da a sani de o yeepi u fu u nái meke toobi fu moni ede. Yu á mu si enke a moni di yu e wooko a fi i wawan, ma na fu a hii osufamii.—1 Timotiyesi 5:8.\nU mu taki fiti te anga omen moni ibiiwan fu u sa koboloiki sondee fu akisi a taawan\nNá tan te moni polobelema de fosi da u bigin taki fu moni\nFA YU E SI MONI?\nWinsi fa moni de fanowdu, toku wi á mu meke a fanya u toowlibi, efuso tyai toobi kon di á de fanowdu (Mateyesi 6:25-34). I ná abi tyaipi moni fanowdu fu man piisii aini a libi. Beibel e taki: „Luku bun taki u ná abi takuudu” (Lukasi 12:15). Sani á de a ondoo goontapu ya di i sa bai anga moni te da a bun moo a toowlibi fi i. Neen ede meke i mu tifeedi anga san i abi. Ná meke a matifasi fu yu anga Yehofa go anga baka. Efi i du den sani ya, da sani o go bun anga yu osufamii. Yehofa o lobi i tu.—Hebrewsama 13:5.\nSan u sa du enke osufamii fu wi á meke paiman?\nOnten na a lasiti leisi di mi anga mi toowpaa be taki finifini fa wi o koboloiki u moni?


Sama be wani kengi den sani di sikiifi aini Beibel?\nLEISI AINI Acholitongo Afrikaans Albaniya-tongo Almeniyatongo Amhareisitongo Arabiatongo Aserbaiyanitongo Aserbaiyanitongo Aymaratongo Bakratongo Baskirtongo Bataks (Karo) Bataks (Toba) Bauletongo Biak Bikoltongo Bislamatongo Bulgariatongo Choltongo Chuvashtongo Deinsitongo Doisritongo Drehu-tongo Efiktongo Eisikondeetongo Eksosatongo Estitongo Ewetongo Fensitongo Fidyitongo Fontongo Fransitongo Gatongo Georgiatongo Grikitongo Groenlandtongo Guaranitongo Haiti Kriorotongo Hawsatongo Hebrewtongo Hiligainontongo Hmong (wit) Hongariatongo Ibantongo Igbotongo Ilokotongo Indoneisiatongo Ingrisitongo Isokotongo Italiatongo Javaans Kabiyetongo Karen (S’gaw) Kasaktongo Katalantongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikambatongo Kikaondetongo Kikongotongo Kikuyutongo Kilubatongo Kimbundutongo Kinyarwandatongo Kirgisitongo Kiribatitongo Kirunditongo Kisitongo Kisongetongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krio Krowâsiatongo Kurmanyitongo, Kurdia (sirilis-alfabet) Kwangalitongo Kwanyamatongo Lambatongo Latfiatongo Lingalatongo Litoniyatongo Lufaletongo Lugandatongo Lukonsotongo Lundatongo Luotongo Malagasitongo Maltatongo Mambwe-Lungutongo Mamtongo Masatektongo (Huwatala) Masedoniya-tongo Mauritius Kriorotongo Mayatongo Mbunda Misotongo Miyanmartongo Mooretongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Ndongatongo Ngangela Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Okanisitongo Oromotongo Oseitiatongo Otetelatongo Pangasinantongo Papiamentutongo (Aruba) Papiamentutongo (Korsow) Persiatongo Pidgin (Kameroen) Potogisitongo Pôlsutongo Quichua (Imbabura) Rarotongatongo Rosiyatongo Rumeiniatongo Runyankoretongo Salomon eilanti pidgin Samowatongo Sangotongo Sebuwanotongo Seisyel-èilanti Kriorotongo Sepeditongo Serfiatongo Serfiatongo (Romesma-alfabet) Sesotho (Lesotho) Setswanatongo Sibembatongo Sidamatongo Silositongo Sinhalatongo Sinyanyatongo Slofeiniatongo Slowâkiatongo Sneisitongo Kanton (Fosiwan) Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Tatartongo Tetun Dili Tiftongo Tigrinyatongo Tok Pisintongo Torkutongo Toyolabaltongo Tsongatongo Tsyilubatongo Tufalotongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tzeltaltongo Tzotziltongo Ukrainitongo Umbundutongo Urhobotongo Urundtongo Vendatongo Vietnameisitongo Walisitongo Wayuunaikitongo Yapantongo Yorubatongo Zandetongo\nDen Masoretsama sikiifi a Beibel enke fa a be de\nSama be wani kengi den sani di sikiifi aini Beibel\nSANI DI BE SA POLI A BEIBEL: Den sani di den be koboloiki fu sikiifi a Beibel á be e libi langa. Boiti dati, sama be e meke moiti fu poli a Beibel tu, ma tokuso Beibel de ete, a á poli. Son wan fu den sama di puu Beibel poti aini taa tongo, be e kengi sani aini. A san den be e biibi den be e sikiifi. Den á be e sikiifi sani enke fa a de aini a Beibel. Meke u luku wantu fu den sani di den kengi:\nPeesi pe sama e dini Gadu: Na a pisiten fu a yali 300 te anga a yali 100 fosi Kelestesi, da den sama di sikiifi a Samaliya Pentateuch poti ete wan pisi na a kaba fu Ekisodesi 20:17. Den sikiifi ape taki, a „Aargaareezem u mu meke a altari”. Den Samaliyasama be poti a pisi ya aini a Beibel, bika den wani a de taki a Beibel seefi taki den mu meke a tempel a „Aargaareezem” efuso Gerizim mongo.\nA leli di e taki gadu a dii sama di miti na a wan: Wan sani fu 300 yali di den kaba sikiifi a Beibel, neen wan sama di be e biibi taki gadu a dii sama miti na a wan poti ete wan pisi a 1 Yohanisi 5:7. A sikiifi na a kaba fu a tekisi taki „aini hemel, a Dda, a Wowtu, anga a Santa yeye: ala den dii na a wan”. A sani ya á de aini den fosi Beibel. Bruce Metzger, wan man di e ondoosuku Beibel taki „na a pisiten fu 500 go miti 600 yali baka Kelestesi, sama poti den sani ya aini a bukulolo di be de aini Lateinitongo anga a [Lateini] Vulgaat Beibel”.\nA nen fu Gadu: Den Dyu be e biibi taki den á mu koboloiki Gadu nen, neen meke omen fu den sama di puu a Beibel poti aini taa tongo, puu Gadu nen aini Beibel. Den be e puu en, da den poti „Gadu” efuso „Masaa”. Ma a ná Gadu wawan den be e kai so. Den be e koboloiki den wowtu ya gi libisama, falisi gadu anga Didibii tu.—Yohanisi 10:34, 35; 1 Korentesama 8:5, 6; 2 Korentesama 4:4. *\nFA A DU KON TAKI BEIBEL DE ETE: Son wan fu den sama di puu a Beibel poti aini taa tongo á be e booko den ede anga san den e sikiifi. Den be e kengi son sani aini a Beibel. Ma toku sama de di be e sikiifi ala sani leti enke fa den be de aini den fosi Beibel. Den á kengi sani aini. Na a pisiten fu a yali 500 te go miti 900 baka Kelestesi, den Masoretsama be e sikiifi a Wowtu fu Gadu poti a nyun bukulolo. Aini a ten ya sama e kai den bukulolo ya den Masoret bukulolo. Den sama ya á be wani misi nawan wowtu, neen meke te den be e sikiifi den sani di de aini a Beibel poti a nyun bukulolo, den be e teli ala den wowtu. Te den be si enke wan fowtu de a wan fu den tekisi, da den be e sikiifi en a sikinse fu a pampila. Den Masoretsama á be wani kengi nawan sani aini a Beibel. Wan koniman den e kai Moshe Goshen-Gottstein taki: „Den be e si en enke wan gaan sondu fu kengi sani aini a Beibel.”\nAini a ten ya den abi omen fositen bukulolo fu Beibel. A sani ya e meke a moo makiliki gi den ondoosukuman fu si pe den sama di kopi a Beibel meke fowtu. A omen ondoo yali langa den keliki fesiman e leli sama taki a den Beibel di de aini Lateinitongo na a bun wan, bika a sikiifi pilisisi enke fa a fosi Beibel be sikiifi. Ma enke fa u be si kaba, den poti wantu wowtu aini 1 Yohanisi 5:7. Den wowtu ya á de aini a fosi Beibel. Aseefi fowtu ya de aini a King James Beibel aini Ingiisitongo tu! Sama lobi koboloiki a Beibel ya. Ma san den si di den fende taa gaandi kopi fu Beibel? Bruce Metzger sikiifi taki: „A pisi di den poti a [1 Yohanisi 5:7] á de aini nawan fu den gaandi Beibel (di de aini Syriyaktongo, Koputikitongo, Armeniyatongo, Etiyopiyatongo, Arabiyatongo, Salafonisitongo). Na a Beibel di de aini Lateinitongo wawan a de.” Neen meke den puu a pisi ya aini den nyun King James Beibel.\nChester Beatty P46, wan pisi fu den bukulolo fu Beibel di sikiifi na a pisiten fu a yali 200 baka Kelestesi. Anga papirus den meke a bukulolo ya\nSan den gaandi bukulolo di sama fende e soi fu a Beibel di wi abi nownow? Aini 1947, da sama fende wantu bukulolo koosube fu a Dede Se. Den bukulolo ya gaandi 1000 yali moo den bukulolo fu den Masoretsama. Sama di e ondoosuku Beibel be luku efu den sani di sikiifi aini den bukulolo ya e kai anga den sani di den Masoretsama be sikiifi. Wan fu den man di be e ondoosuku den Dede Se lolo kon si taki te i luku wan kodo bukulolo, da yu e si „omen sani di e soi taki a bosikopu fu a Beibel á kengi, bika den Dyu di be meke kopi fu a Beibel 1000 yali pasa á kengi nawan sani aini a Beibel. Den sikiifi ala sani pilisisi enke fa den be de aini den fosi Beibel”.\nChester Beatty a wan peesi aini Dublin pe sama sa go luku fositen buku. Den abi wantu Kelesten Giiki buku fu Beibel di sama be sikiifi a papirus. Son wan fu den bukulolo ya sikiifi 100 yali baka di den kaba sikiifi a Beibel. Wan wowtu buku taki: „A ná yeepi namo den papirus bukulolo e yeepi sama fu fusutan a Beibel moo bun, ma den e soi tu taki a bosikopu fu a Beibel á kengi.”—The Anchor Bible Dictionary.\n„Nawan fositen buku de enke a Beibel, bika a bosikopu fi en á kengi”\nFA SANI WAKA: Den gaandi bukulolo yeepi sama fu fusutan Beibel moo bun. Den á soi taki a bosikopu fu a Beibel kengi. Sir Frederic Kenyon taki: „Sama á fende kopi fu taa gaandi buku enke fa den fende omen kopi fu den Kelesten Giiki buku fu Beibel. Den koniman di e ondoosuku Beibel anga wan kiin ati, á poi taki a bosikopu fu Beibel kengi.” William Henry Green wan koniman di e ondoosuku beibel taki: „Nawan fositen buku de enke a Beibel, bika a bosikopu fi en á kengi.”\n^ paragraaf 6 Efi i wani sabi moo, da luku a pikin buku di den e kai Studeri Gado Wortu moro fini, pisi 1 anga 2. I sa fende a buku ya a www.jw.org/srn.\nSaide a Nyun-Grontapuvertaling á de enke den taa Beibel?\nText Fasi fa i sa download sani A WAKITITOLEN (ANGA SUTUDI-ARTIKEL) yuli 2016 | Fa a du kon taki a Beibel de ete?


Saide u mu e meke „tyaipi nyanyan”? | Wakititolen\n„Nda e fende gaandi te wi e meke tyaipi nyanyan anga te wi e soi taki wi a mi bakaman.”—YOHANISI 15:8.\nSINGI: 53, 60\nSaide u mu e peleiki ala yuu enke fa Beibel taki?\nSaide wi á mu feegete saide wi e peleiki?\nSan o yeepi u fu holidoo te wi e du a peleikiwooko?\n1, 2. (a) San Yesesi taigi den bakaman fi en a neti fosi a dede? (Luku a fowtow na a bigin.) (b) Saide a de taanga fanowdu fu holi a pakisei saide wi e peleiki? (c) San wi o luku aini a artikel ya?\nA NETI fosi Yesesi dede, a taki wan hii pisiten anga den apostel fi en. A taigi den taki a lobi den anga en hii ati. A gi den a ageisitoli tu fu a doloifigoon di u be taki fi en aini a artikel a fesi. Yesesi be wani gi den bakaman fi en taanga-sikin fu meke nyanyan ala yuu. Dati wani taki den be mu holidoo te den e paati a bun nyunsu fu a Kownukondee.—Yohanisi 15:8.\n2 Yesesi á be taigi den bakaman fi en san den be mu du namo, ma a be taigi den saide den be mu du san a taigi den. A taigi den saide den á be mu gi abaa te den e du a peleikiwooko. Useefi á mu feegete saide u mu holidoo te wi e du a peleikiwooko. Te wi e pakisei san Yesesi taki a o gi u taanga-sikin fu holidoo te wi e paati a bun nyunsu fu „ala sama yee” (Mateyesi 24:13, 14). Aini a artikel ya wi o taki fu fo sani di mu meke u peleiki enke fa Beibel taki. Wi o taki tu fu fo sani di Yehofa gi u di o yeepi u fu meke nyanyan ala yuu.\nWI E GI YEHOFA GAANDI TE WI E PELEIKI\n3. (a) San na a moo pelensipali sani di meke u mu peleiki enke fa Yohanisi 15:8 e taki? (b) San a den doloifi di Yesesi be taki fu den aini a ageisitoli fi en? Saide a sani ya fiti?\n3 A moo pelensipali sani di e meke wi e peleiki, a di u wani gi Yehofa gaandi. U wani santa a nen fi en tu. (Leisi Yohanisi 15:1, 8.) Di Yesesi gi a ageisitoli fu a doloifibon a taki Yehofa na a sama di abi a goon. Yesesi taki en na a doloifibon. Den bakaman fi en a den taka fu a bon (Yohanisi 15:5). Den nyanyan efuso doloifi, na a peleikiwooko di den bakaman fu Yesesi e du. Yesesi taigi den apostel fi en taki: „Nda e fende gaandi te wi e meke tyaipi nyanyan anga te wi e soi taki wi a mi bakaman.” Te wan doloifibon e meke bun nyanyan, a sama di paandi en e fende gaandi. Te wi e du ala san u man fu paati a bun nyunsu fu a Kownukondee, wi e gi Yehofa gaandi tu.—Mateyesi 25:20-23.\nTe wi e du ala san u man fu paati a bun nyunsu fu a Kownukondee, wi e gi Yehofa gaandi\n4. (a) Fa wi e santa Gadu nen? (b) Fa yu e si a gaandi di yu abi fu santa Gadu nen?\n4 A nen fu Gadu santa kaba. Wi á poi du wan sani fu meke a kon moo santa. Ma fa wi e santa a nen fu Yehofa te wi e peleiki? Luku san a polofeiti Yesaya taki. A taki: „A Yehofa di e tii den engel fi en u mu si enke wan sama di santa” (Yesaya 8:13). Wi e santa Gadu nen, te wi e si a nen fi en enke a moo gaan nen anga te wi e yeepi sama fu fusutan taki a nen ya santa (Mateyesi 6:9). Te wi e yeepi taawan fu kon sabi den manii fu Yehofa, anga te wi e taigi den taki a o meke sama libi fu teego aini wan Paladeisi, da a leti enke wi e soi den taki ala den sani di Saatan taki fu Yehofa a lei (Genesesi 3:1-5). Wi e santa a nen fu Yehofa tu, te wi e yeepi sama fu sabi taki neen „fiti fu kisi ala gaandi, anga gafa anga makiti” (Openbaring 4:11). Rune di e du a pioniliwooko 16 yali kaba taki: „Ai bigi gi mi fu sabi taki mi abi a gaandi fu taki gi a sama di meke hemel anga goontapu. A sani ya e gi mi taanga-sikin fu du a peleikiwooko winsi san e pasa.”\nU LOBI YEHOFA ANGA EN MANPIKIN\n5. (a) Saide u mu peleiki te u luku san sikiifi a Yohanisi 15:9, 10? (b) Fa Yesesi yeepi den bakaman fi en fu fusutan taki den mu holidoo?\n5 Leisi Yohanisi 15:9, 10. Wan taa sani di meke wi e paati a bun nyunsu fu a Kownukondee, a di u lobi Yehofa anga Yesesi (Malikisi 12:30; Yohanisi 14:15). Yesesi taigi den bakaman fi en taki den mu meke moiti fu a sa ’lobi den ala yuu’. Saide Yesesi taki a sani ya? A di a sabi taki den bakaman fi en be o abi fu holidoo meke a taigi den a sani ya. Aini Yohanisi 15:4-10 Yesesi koboloiki den wowtu „ala yuu” omen leisi fu yeepi den bakaman fi en fu fusutan taki a de taanga fanowdu fu den holidoo.\n6. Fa u sa soi taki u wani Yesesi lobi wi ala yuu?\n6 Fa u sa soi taki u wani Yesesi lobi wi ala yuu? A te wi e du san a taki. Den sani di Yesesi taigi u fu du a sani di enseefi be e du. A taki: „Nda lobi mi, fu di mi e holi den weiti fi en.” Yesesi soi u fa u mu waka neen baka.—Yohanisi 13:15.\n7. San wan sama e du te a lobi wan taawan?\n7 Yesesi soi kiin taki a te wan sama lobi wan taawan, da ai du san a taki. A be taki: „A te wan sama sabi den weiti fu mi, te ai du san a weiti taki, da a lobi mi” (Yohanisi 14:21). Den weiti di Yesesi gi wi, a Yehofa poti den. Neen meke efu wi e du a peleikiwooko enke fa Yesesi taki, wi e soi taki u lobi Yehofa (Mateyesi 17:5; Yohanisi 8:28). Te wi e soi Yehofa anga Yesesi taki u lobi den, denseefi o lobi u tu.\nWI E WASIKOI SAMA TE WI E PELEIKI\n8, 9. (a) San a wan taa sani di meke wi e peleiki? (b) Fa den sani di Yehofa taki aini Eseikiyeli 3:18, 19 anga 18:23 e gi u taanga-sikin fu peleiki?\n8 Du fu dii sani di meke wi e peleiki, a di u wani wasikoi sama taki a dei fu Yehofa e kon. Beibel taki Nowa a be wan „peleikiman”. (Leisi 2 Peitilisi 2:5.) Di Nowa be e peleiki gi den sama fosi a Fuudu, a be musu e wasikoi den taki a goontapu be o sungu. Saide u sa taki a sani ya? Yesesi taki: „Fosi a fuudu kon sama be e nyan, den be e diingi, man be e toow anga uman, uman be e toow anga man, te enke a dei doo di Nowa go aini a ark. Den sama á be e poti pakisei a den sani di be e pasa, te enke a Fuudu kon kii ala den. A leti so a o de tu te a Manpikin fu libisama kon” (Mateyesi 24:38, 39). Winsi sama á be e poti pakisei na a bosikopu fu Nowa, toku a be e du a wooko di Yehofa gi en.\n9 Te wi e paati a bosikopu fu a Kownukondee wi e gi sama a okasi fu sabi den sani di Gadu abi a pakisei fu du gi libisama. Leti enke Yehofa u wani sama poti pakisei na a bosikopu fu den sa „tan a libi” (Eseikiyeli 18:23). Te wi e peleiki osu fu osu anga te wi e peleiki a den peesi pe omen sama e pasa, wi e meke moiti fu ala sama yee taki a Kownukondee fu Gadu e kon. A o poli a ogii goontapu ya. —Eseikiyeli 3:18, 19; Daniyeli 2:44; Openbaring 14:6, 7.\nA DI U LOBI SAMA MEKE WI E PELEIKI\n10. (a) Saide u mu peleiki enke fa Mateyesi 22:39 taki? (b) Fa Pawlesi anga Silas yeepi a man di be e holi wakiti gi den sitaafuman a Filipi?\n10 Du fu fo sani di meke wi e peleiki, a di u lobi sama (Mateyesi 22:39). Na a lobi di u lobi den e meke wi e peleiki gi den ala yuu, bika u sabi taki efu den libi kengi den sa kengi pakisei. Pakisei fa sani be waka di den be poti Pawlesi anga Silas a sitaafu-osu a Filipi. A neti de a doti seke te neen den doo fu a sitaafu-osu opo. A man di be e holi wakiti feele te a be wani kii enseefi, bika a be denki taki den sitaafuman lowe. Ma Pawlesi tapu en. A bali taigi en taki: „Ná kii iseefi!” Neen a man akisi en taki: „San mi mu du fu fende a libi?” Pawlesi anga Silas taigi en taki: „Biibi Masaa Yesesi, da yu anga yu osufamii o fende a libi.”—Toli 16:25-34.\nA di u lobi Yehofa, Yesesi anga taa sama meke wi e peleiki (Luku paragraaf 5, 10)\n11, 12. (a) San a toli fu a man di be e holi wakiti gi den sitaafuman e leli u fu a peleikiwooko? (b) Saide u wani tan du a peleikiwooko?\n11 San a toli fu a man di be e holi wakiti gi den sitaafuman e leli u fu a peleikiwooko? A baka di a doti seke fosi neen a man ya kengi a fasi fa a be e denki, neen a suku yeepi. A so sani sa waka aini a ten ya tu. Son sama di á be wani aliki a bosikopu fu Beibel e kengi a fasi fa den e denki, da den e suku yeepi te sani miti den. Son sama e buuya te den lasi den wooko efuso te den toow booko. Taawan e lasi-ati te den siki wan gaan siki efuso te wan sama di den lobi dede. Te den sowtu nowtu ya miti sama den e bigin akisi denseefi wantu sani fu a libi. Kande den á be e akisi denseefi den sani ya a fesi. Kande den kon e akisi denseefi taki: „San mi mu du fu fende a libi?” Kande dati na a fosi leisi di den o wani aliki a bosikopu di wi e paati.\n12 Neen meke efu wi e peleiki ala okasi di u fende, wi o miti den sama di angii fu yee a bosikopu di wi e paati. A so wi o man toosutu den (Yesaya 61:1). Charlotte di e du a pioniliwooko 38 yali kaba taki: „Den sama fu a ten ya e buuya. Den mu fende a okasi fu yee a bun nyunsu.” Ejvor di e du a pioniliwooko 34 yali kaba taki: „Aini a ten ya omen sama e fii booko-saka. Mi wani yeepi den tuutuu. Na a sani de e yeepi mi fu peleiki.” A lobi di u lobi taawan a wan fu den sani di e meke u peleiki.\nDEN SANI DI E YEEPI U FU HOLIDOO TE WI E PELEIKI\n13, 14. (a) Fu sowtu kado Yohanisi 15:11 e taki? (b) San o yeepi u fu piisii enke Yesesi? (c) Fa piisii e yeepi u te wi e du a peleikiwooko?\n13 A neti fosi Yesesi dede, a kai wantu sani di be o yeepi den apostel fi en fu holidoo te den e peleiki. San a den sani ya? Fa den e yeepi u aini a ten ya?\n14 A piisii di wi e piisii a wan kado. A peleikiwooko de enke wan ibi? Nono. Baka di Yesesi gi a ageisitoli fu a doloifibon, a taki wi o piisii te wi e peleiki. (Leisi Yohanisi 15:11.) Fa a peleikiwooko e meke u piisii? Di Yesesi be gi a ageisitoli a taki en na a doloifibon, den bakaman fi en a den taka fu a doloifi. A te den taka de na a bon namo den e fende wataa anga kaakiti. A letiso a de anga wi tu. Efu wi e waka a Yesesi baka, wi o piisii leti enke fa ai piisii fu di ai libi enke fa Yehofa wani (Yohanisi 4:34; 17:13; 1 Peitilisi 2:21). Hanne di e pionili moo enke 40 yali kaba taki: „Na a piisii di mi e piisii te mi e du a peleikiwooko e yeepi mi fu tan du a wooko fu Yehofa.” Efu wi e piisii, wi o abi a kaakiti di wi abi fanowdu fu du a peleikiwooko winsi gaanse sama nai wani aliki u.—Mateyesi 5:10-12.\n15. (a) Fu sowtu kado Yohanisi 14:27 e taki? (b) Fa freide e yeepi u fu holidoo te wi e du a peleikiwooko?\n15 A freide di wi abi a wan kado. (Leisi Yohanisi 14:27.) A neti fosi Yesesi dede, a taigi den apostel fi en taki: „Mi o gi wi a freide fu mi.” Fa a freide fu Yesesi e yeepi u fu holidoo te wi e du a peleikiwooko? Te wi e du a peleikiwooko winsi san e pasa, wi e fii bun bika u sabi taki wi e meke Yehofa anga Yesesi piisii (Psalm 149:4; Romesama 5:3, 4; Kolosesama 3:15). Ulf di e du a pioniliwooko 45 yali kaba taki: „Te mi e du a peleikiwooko mi e weli, ma toku mi e piisii, bika mi sabi taki mi e du wan bun sani anga mi libi.” Wi e teke en fu bigi taki u fende a freide di nai kaba.\n16. (a) Fu sowtu kado Yohanisi 15:15 e taki? (b) San be o yeepi den apostel fu den anga Yesesi á poli?\n16 A de di wi anga Yesesi de mati a wan kado. Baka di Yesesi taigi den apostel fi en taki a wani den piisii, a taigi den saide a de fanowdu fu lobi taawan (Yohanisi 15:11-13). Baka dati a taigi den taki: „Mi anga wi a mati.” Ai bigi gi u taki u poi de Yesesi mati. Ma san den apostel be mu du fu den anga Yesesi á poli? Yesesi taigi den taki: „Mi poti u fu wi e meke nyanyan naamo.” (Leisi Yohanisi 15:14-16.) Dati wani taki noiti u mu gi abaa te wi e du a peleikiwooko. Wan sani fu tu yali fosi Yesesi taki a sani ya, a be taigi den apostel fi en taki: „Te wi e peleiki u mu taki: ’A Kownukondee fu hemel koosube’” (Mateyesi 10:7). Neen meke a neti fosi Yesesi dede, a gi den bakaman fi en taanga-sikin fu den holidoo te den e du a peleikiwooko (Mateyesi 24:13; Malikisi 3:14). Yesesi be sabi taki a sani ya á be o makiliki. Ma den be o man holidoo efu den anga Yesesi be o de mati. Saide? Wan taa kado be o yeepi den.\n17, 18. (a) Fu sowtu kado Yohanisi 15:7 e taki? (b) Fa a kado ya yeepi den bakaman fu Yesesi? (c) Sowtu kado e yeepi wi aini a ten ya?\n17 A aliki di Gadu e aliki den begi fu u, a wan kado. Yesesi be taki: „Akisi iniiwan sani di u wani, wi o fende en” (Yohanisi 15:7, 16). A sani di Yesesi paamisi den apostel be musu gi den taanga-sikin. * (Luku a maiki a ondoo.) Den apostel á be e fusutan taki Yesesi be o dede a neti de. Ma winsi Yesesi be o dede, toku a ná den wawan be o de. Yehofa be o aliki den begi fu den. A be o yeepi den tu fu du a peleikiwooko. Yehofa du den sani ya gi den tuutuu. Bika di Yesesi dede den apostel begi Yehofa fu yeepi den fu den á feele. Yehofa aliki a begi fu den.—Toli 4:29, 31.\nU sa biibi anga u hii ati taki Yehofa e aliki te wi e begi en fu a yeepi u (Luku paragraaf 18)\n18 A so sani e waka aini a ten ya tu. Efu wi e holidoo te wi e du a peleikiwooko, wi e soi taki u wani de mati anga Yesesi. Efu u du a san ya, u sa biibi taki Yehofa o aliki den begi fu u te ai taanga gi u fu peleiki (Filipisama 4:13). Wi e teke en fu bigi taki Yehofa e aliki den begi fu u. Ai bigi gi u tu taki wi anga Yesesi a mati. Ala den kado di Yehofa gi u, e yeepi u fu holidoo te wi e du a peleikiwooko.—Yakowbesi 1:17.\n19. (a) Saide u nai gi abaa te wi e du a peleikiwooko? (b) San o yeepi u fu kaba a wooko di Gadu gi u?\n19 Aini a artikel ya u luku fo sani di e meke wi e du a peleikiwooko winsi san e pasa. Wi e peleiki fu gafa Yehofa, fu santa en nen, fu soi taki u lobi Yehofa anga Yesesi, fu wasikoi sama anga fu soi taki u lobi taawan. U taki fu fo kado di wi abi tu: Piisii, freide, a de di wi anga Yesesi de mati anga a aliki di Gadu e aliki den begi fu u. Den kado ya e gi u taanga-sikin fu kaba a wooko di Yehofa gi u fu du. Yehofa e piisii te ai si fa wi e wooko taanga fu meke nyanyan.\n^ paragraaf 17 Di Yesesi be e taki anga den apostel fi en, a membee den wantu leisi taki Yehofa be o aliki den begi fu den.—Yohanisi 14:13; 15:7, 16; 16:23.\nWi e santa Gadu nen te wi e si a nen Yehofa enke wan nen di ná abi fowtu, di santa anga di pelensipali moo ala taa nen. U mu yeepi taawan fu si a nen fi en so tu. Wi e santa a nen fi en tu te wi e soi taawan taki den ogii di den e taki fu Yehofa a ná tuu


Ala sama abi toosutu fanowdu\nLEISI AINI Acholitongo Afrikaans Albaniya-tongo Almeniyatongo Amhareisitongo Arabiatongo Aserbaiyanitongo Aserbaiyanitongo Aymaratongo Bakratongo Baskirtongo Bataks (Karo) Bataks (Toba) Bauletongo Bengalitongo Biak Bikoltongo Bislamatongo Bulgariatongo Choltongo Chuvashtongo Dangmetongo Deinsitongo Doisritongo Drehu-tongo Efiktongo Eisikondeetongo Eksosatongo Estitongo Ewetongo Fensitongo Fidyitongo Fontongo Fransitongo Gatongo Georgiatongo Grikitongo Groenlandtongo Guaranitongo Guntongo Guyaratitongo Haiti Kriorotongo Hawsatongo Hebrewtongo Hiligainontongo Hinditongo Hmong (wit) Hongariatongo Ibanag Ibantongo Igbotongo Ilokotongo Indoneisiatongo Ingrisitongo Isokotongo Italiatongo Javaans Kabiyetongo Kaktikuel-tongo Kambodyatongo Kanadatongo Karen (S’gaw) Kasaktongo Katalantongo Ketyuwatongo (Ankas) Ketyuwatongo (Ayakutyo) Ketyuwatongo (Bolifiya) Ketyuwatongo (Kusko) Kikambatongo Kikaondetongo Kikongotongo Kikuyutongo Kilubatongo Kimbundutongo Kinyarwandatongo Kirgisitongo Kiribatitongo Kirunditongo Kisitongo Kisongetongo Kitongatongo (Malawi) Koerdisch, Kurmanji (Kaukasus) Kongotongo Koreya-tongo Krio Krowâsiatongo Kurmanyitongo, Kurdia (sirilis-alfabet) Kwangalitongo Kwanyamatongo Lambatongo Latfiatongo Lingalatongo Litoniyatongo Lufaletongo Lugandatongo Lukonsotongo Lundatongo Luotongo Malagasitongo Malayalamtongo Maleisitongo Maltatongo Mambwe-Lungutongo Mamtongo Maratitongo Masatektongo (Huwatala) Masedoniya-tongo Mauritius Kriorotongo Mayatongo Mbunda Misotongo Miyanmartongo Mongoliyatongo Mooretongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Ndongatongo Ngangela Niastongo Nidebeletongo Nidebeletongo (Zimbabwe) Nisematongo Norwegatongo Nyanekatongo Okanisitongo Oromotongo Oseitiatongo Otetelatongo Pangasinantongo Papiamentutongo (Aruba) Papiamentutongo (Korsow) Persiatongo Pidgin (Kameroen) Potogisitongo Punyabitongo Pôlsutongo Quichua (Chimborazo) Quichua (Imbabura) Rosiyatongo Rumeiniatongo Runyankoretongo Salomon eilanti pidgin Samowatongo Sangotongo Sebuwanotongo Seisyel-èilanti Kriorotongo Sepeditongo Serfiatongo Serfiatongo (Romesma-alfabet) Sesotho (Lesotho) Setswanatongo Sibembatongo Sidamatongo Silositongo Sinhalatongo Sinyanyatongo Slofeiniatongo Slowâkiatongo Sneisitongo Mandarin (fosiwan Sneisitongo Mandarin (makrikiwan) Spanyorotongo Sramakatongo Sranantongo Sulutongo Swahilitongo Swahilitongo (Kongo) Swatitongo Sweidsitongo Syitongatongo Syonatongo Tagalogtongo Tahititongo Taitongo Tamiltongo Tatartongo Telugutongo Tetun Dili Tiftongo Tigrinyatongo Tok Pisintongo Torkutongo Toyolabaltongo Tsongatongo Tsyilubatongo Twitongo Tyekiatongo Tyitumbukatongo Tyityewatongo Tyiyaotongo Tyokwetongo Tzeltaltongo Tzotziltongo Ukrainitongo Umbundutongo Urdutongo Urhobotongo Urundtongo Vendatongo Vietnameisitongo Walisitongo Waray-Waraytongo Wayuunaikitongo Wolaitatongo Yapantongo Yorubatongo Zandetongo\nI sabi ete di i be nyoni? Kande i be kai pii i kini efuso yu ana. I sabi ete fa i mma be toosutu i? Kande a be kiin a soo fi i, neen a tei deesi neen. Kande i be e kee, ma di a taki anga i, di a baasa i neen i fii moo bun. Di i be yonkuu na ala yuu sama be e toosutu i.\nMa o moo wi e bigi o moo a libi e taanga. Den polobelema fu wi e kon moo ipi. Ai moo taanga fu fende toosutu tu. A tyali taki te u kon bigi, den polobelema fu wi e ipi te, winsi u mma baasa u, a nai sai fu toosutu u. Meke u luku wantu fu den polobelema ya.\nA miti i wan leisi kaba taki den puu yu a wooko? Julian taki di a lasi en wooko, a be buuya te a á be sabi san a mu du. A be e akisi enseefi taki: ’Fa mi o solugu mi osufamii? A wan yali langa mi wooko taanga gi a bodeleifi ya, da saide den puu mi?’\nKande i buuya fu di i toow booko. Raquel taki: „A wan yali anga sigisi mun kaba di mi man fika mi. A sani ya meke mi fii booko-saka. A du mi ogii te. Mi á be poi tyai a pen ya. A be moo mi ati.”\nKande yu abi wan siki di e moo yu, ma taawan nai si taki a so i siki. Son leisi a kan taki yu e fii enke a famii edeman Yopu. A be taki: „A libi ya e moo mi. Moo betee mi dede” (Yopu 7:16). Efuso kande yu e fii enke Luis di abi 80 yali. A taki: „Son leisi mi e si enke a be o moo bun fu mi dede.”\nMa a kan tu taki yu e suku toosutu fu di wan sama di i lobi dede. Robert taki: „Di mi boi dede di a kai anga opolani, mi á be poi biibi. Mi fii a pen di Beibel taki de enke den sutu yu anga wan langa feti-how.”—Lukasi 2:35.\nRobert, Luis, Raquel, anga Julian fende toosutu, winsi fa den polobelema ya be e moo den. Den fende a sama di sabi toosutu sama. A sama de na a taanga Gadu. Fa ai toosutu sama? A o gi yu a toosutu di yu abi fanowdu?


Ondoofenitoli: A dini Gadu en hii libi | Corwin Robison\nLEISI AINI Afrikaans Basatongo (Kamerun) Bauletongo Bislamatongo Bulutongo Choltongo Dangmetongo Drehu-tongo Efiktongo Eksosatongo Ewetongo Fontongo Fransitongo Garifunatongo Gatongo Groenlandtongo Haiti Kriorotongo Hawsatongo Ibantongo Igbotongo Ingrisitongo Isokotongo Italiatongo Kabiyetongo Kambodyatongo Kaqchikel (Centraal) Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikaondetongo Kikongotongo Kimbundutongo Kisitongo Kisongetongo Kongotongo Krio Kwangalitongo Kwanyamatongo Lambatongo Laostongo Lingalatongo Lufaletongo Lundatongo Maltatongo Mambwe-Lungutongo Mamtongo Masatektongo (Huwatala) Mauritius Kriorotongo Mbunda Mende Misotongo Miyanmartongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ndongatongo Ngaberetongo Ngangela Nidebeletongo Nisematongo Nyanekatongo Okanisitongo Otetelatongo Pidgin (Kameroen) Potogisitongo Quichua (Imbabura) Seisyel-èilanti Kriorotongo Sepeditongo Sesotho (Lesotho) Setswanatongo Sibembatongo Silositongo Sinyanyatongo Spanyorotongo Sramakatongo Sulutongo Swahilitongo (Kongo) Swatitongo Syitongatongo Tahititongo Talapanektongo Tiftongo Totonaktongo Toyolabaltongo Tsongatongo Tsyilubatongo Twitongo Tyokwetongo Tzeltaltongo Umbundutongo Urhobotongo Urundtongo Vendatongo Walisitongo Wayuunaikitongo Welshtongo Yorubatongo\nYehofa be e holibaka gi mi\nEnke fa Corwin Robison seefi gi a toli\nMi be taigi a sikowtu taki den be poti mi a sitaafu-osu kaba di mi á be wani feti. Neen mi akisi en taki: ’Mi mu go a sitaafu-osu baka?’ Disi a du fu tu leisi di den be kai mi fu toon suudati na Ameekankondee.\nMI meke aini a yali 1926 a Crooksville, Ohio di de na Ameekankondee. Mma anga nda be abi aitin pikin. Den be e sende u go a keliki, ma denseefi á be e go. Mi be e go na a Methodist keliki. Di mi be abi 14 yali, a fesiman fu a keliki be gi mi wan kado, bika a hii yali de na ala sonde mi be de a keliki.\nA Margaret Walker (a du fu tu sisa na a kukutu ana se) yeepi mi fu sabi a waaleti\nA ten de Margaret Walker di be e tan koosube fu u be bigin kon a mi mma fu taki Beibel toli anga en. Margaret Walker a be wan Yehofa Kotoigi. Wan leisi mi be wani sidon anga den. Ma mma be denki taki mi be o takitaki, neen a sende mi go a doose. Ma mi be kibii e aliki den sani di den be e taki. Baka wantu leisi di Margaret kon a mi mma neen a akisi mi taki: „I sabi Gadu nen?” Neen mi taki: „Ala sama sabi a sani de. A Gadu den e kai en.” Neen a taki: „Go teke i Beibel da i opo Psalm 83:18.” Di mi leisi a tekisi, neen mi si taki a Yehofa na a nen fu Gadu. Mi lon go a den mati fu mi, neen mi taigi den taki: „Di wi o go a osu tide neti, u mu luku Psalm 83:18, da wi o si san na a nen fu Gadu.” I sa taki a peleiki mi be bigin peleiki kaba.\nMi be bigin sutudeli a Beibel, neen mi dopu aini 1941. A á teke langa di den baala poti mi fu holi a kemeente bukusutudi. Mi be e gi mi mma anga den baala anga sisa fu mi taanga-sikin fu kon tu, ma nda dati á be wani kon.\nTESI MITI MI A OSU\nMi be kisi moo faantiwowtu aini a kemeente. Mi be abi omen buku fu Yehofa Kotoigi tu. Wan leisi nda soi go a den buku fu mi neen a taki: „I si den buku ya? Yu anga den teke doo.” A so mi komoto a osu. Mi go tan a wan foto Zanesville, Ohio. A foto ya be de koosube fu pe mi be e tan. Ma ala yuu mi be e go luku den sama fu mi fu gi den taanga-sikin.\nNda á be wani mi mma go a komakandaa. Son leisi te a be e go a komakandaa, da a be e lon kisi en, hali tyai go a osu. Ma mma be e lon pasa na a taase doo go a komakandaa. Mi be taigi mma taki: „Yu á mu booko yu ede. Di nda o weli, a o fika i.” Bakaten a weli tuu. Neen a fika en fu a go a komakandaa.\nA Teyokalasiya Diniwooko-sikoo be bigin aini 1943. Mi be e holi lezing na a sikoo ya. A fasi fa den baala yeepi mi te mi be holi wan lezing meke mi toon wan moo bun takiman.\nMI Á BE GO A FETI\nAini 1944 di a Du Fu Tu Goontapu feti be bigin, den be kai mi fu go a feti. Mi go a wan suudati kampu den e kai Fort Hayes aini Columbus, Ohio, fu meke dataa ondoosuku mi. Den meke mi sikiifi wantu sani a pampila. Mi taigi den suudati edeman taki mi ná o toon suudati. Neen den sende mi go a osu. Ma baka wantu dei wan sikowtu kon a mi osu neen a taigi mi taki: „Corwin Robison mi kon teke i fu tyai go sooto.”\nBaka tu wiki neen mi go a kuutu. A kuutubakaa taigi mi taki: „Fu mi wawan se ai hii libi i mu koti sitaafu. Yu abi wan sani fu taki?” Neen mi taigi en taki: „U mu si mi enke wan paati *. Den sama doomofu a mi podium. Na ape mi e taampu leli den. Mi peleiki a bun nyunsu fu a Kownukondee gi omen sama.” A kuutubakaa taigi den sama di be kon ape fu kuutu a toli taki: „Wi á kon ya fu luku efu a man ya a wan paati. A kon u kon fu luku efu a á wani toon suudati.” A á doo wan afu yuu neen den sama di be e kuutu a toli, taki a wani mi á be wani toon suudati. A kuutubakaa gi mi feifi yali sitaafu. Den sende mi go na a sitaafu-osu fu Ashland di de a Kentucky.\nYEHOFA KIBII MI DI MI BE DE A SITAAFU-OSU\nDen tu fosi wiki den poti mi na a sitaafu-osu a Columbus, Ohio. A fosi dei den á meke mi komoto aini a kambaa. Neen mi begi Yehofa. Mi taigi en taki: „Mi á o poi tan feifi yali aini a kambaa ya. Mi á sabi san mi mu du.”\nA taa dei fi en den wakitiman be meke mi go a doose. Mi waka go a wan gadyaa manengee di den be sooto ape tu, neen u taampu a wan fensee e luku go a doose. A akisi mi taki: „Onfa satu man, saide den sooto i? Neen mi taigi en taki: „Mi a wan Yehofa Kotoigi.” Neen a taki: „Ooh? Da saide den poti i ya?” Neen mi taigi en taki: „Yehofa Kotoigi nai go a feti. Den nai kii sama.” A taki: „Den sooto i fu di yu á wani kii sama. Den e sooto taawan fu di den kii sama. Mi nai fusutan a sani ya. Mi taigi en taki: „Miseefi nai fusutan.”\nNeen a taki: „A tin na feifi yali langa mi leisi den buku fu u di mi be de a wan taa sitaafu-osu.” Di a taigi mi a sani de, neen mi begi Yehofa. Mi akisi en taki: „Yehofa, meke a man ya holibaka gi mi baa.” Neen a sitaafuman ya di den e kai Paul taki: „Efu wan fu den man ya suku toobi anga i, piki mi. Mi o soi den.” A ten di mi be de ape, nawan fu den 50 sitaafuman suku toobi anga mi.\nMi a wan fu den sama di den be poti a sitaafu-osu a Ashland di de a Kentucky, fu di mi á be wani go a feti\nDi den sikowtu puu mi poti go na a sitaafu-osu fu Ashland, neen mi miti wantu baala de. Den baala ya be yeepi mi anga wantu taa baala fu wi á gwe fika Yehofa. Ala wiki den baala ya be e meke u leisi wan pisi fu Beibel. U be mu denki a fesi sowtu akisi u be o poti, anga fa u be o piki den akisi de te u be o holi komakandaa. Aini wan gaan kambaa u be de. Den bedi be de na a osu sikin. A wan baala be e taigi u pe u mu peleiki. A be lobi taigi mi taki: „Den bedi anda a fi i. A yu abi a faantiwowtu fu peleiki gi den sama di e siibi a den bedi de. I mu peleiki gi den fosi den gwe.” A sani de be e yeepi u fu wi á peleiki buuyabuuya.\nFA SANI WAKA DI MI KOMOTO A SITAAFU-OSU\nAnga ala fa Du Fu Tu Goontapu feti be kaba aini 1945, tokuso mi be de a sitaafu-osu ete. Mi be e booko mi ede anga den sama fu mi a osu, bika nda be taki: „Di mi o puu i ya, den taawan ná o taanga gi mi fu seeka.” Di mi komoto a sitaafu-osu, mi foondoo di mi si taki seibin sama fu mi famii be e go a komakandaa. Wan fu den sisa fu mi be dopu, winsi fa nda be e tapu den.\nMi anga Demetrius Papageorge de aini a peleikiwooko. A wan salufu baala di be bigin dini Yehofa aini a yali 1913\nDi feti be booko a Koreya aini 1950, neen Ameekankondee sende suudati fu go yeepi. Den be sende kai mi baka a Fort Hayes fu toon suudati. Di den kaba ondoosuku mi, neen wan fu den suudati edeman taigi mi taki: „Fu ala den taawan aini a kulu fi i, a yu na a moo bun wan.” Neen mi taki: „A ná abi toobi, ma mi ná o toon suudati.” Mi taigi en san sikiifi aini 2 Timotiyesi 2:3, neen mi taigi en tu taki: „Mi a wan suudati fu Kelestesi kaba.” A de pii wan pisi ten, neen a taki: „I sa go.”\nA á teke langa, neen mi go na a Betel komakandaa di be holi a wan konkelesi a Cincinnati, Ohio. Baala Milton Henschel be taigi u taki den be abi baala fanowdu a Betel di wani wooko taanga gi a Kownukondee. Di mi sikiifi den baala taki mi wani wooko a Betel, neen den teke mi a wooko. Mi bigin wooko a Betel a Brooklyn aini augustus fu a yali 1954. Te anga now mi de a Betel ete.\nA omen sowtu wooko mi du den yali di mi de a Betel. Mi be abi a faantiwowtu fu solugu den masini di be e waan wataa a den kantoo anga a peesi pe den be e doloki buku. Boiti dati, mi be e seeka den masini di booko. Mi be mu meke sooto di booko. Mi be e wooko tu a den peesi pe den e holi gaan komakandaa a New York City.\nMi e solugu den masini di e waan a wataa a den kantoo fu Betel a Brooklyn\nMi lobi fa sani sete a Betel. Wi e luku a dei wowtu makandaa te mamanten. Wi e luku A Wakititolen-sutudi tu. Boiti dati, wi e go aini a peleikiwooko anga a kemeente fu u. Te i luku en bun da ala osufamii di e dini Yehofa mu e du den sani ya. Te wan osufamii e luku a dei wowtu makandaa, e holi Osufamii Anbegi, e gi piki a komakandaa, anga te den e peleiki a bun nyunsu fayafaya, da den anga Yehofa o tan mati.\nMi meke omen mati a Betel anga a kemeente di mi be de. Son wan fu den a be salufu Kelesten. Den go a hemel kaba. Taawan á be salufu. Ala sama di e dini Yehofa e meke fowtu, winsi den e wooko a Betel. Efu mi anga wan baala nai fusutan useefi, da mi e go taki anga en fu wi á holi useefi na ati. A tekisi fu Mateyesi 5:23, 24 e yeepi mi fu si san mi mu du te mi anga wan taawan abi sani. A á makiliki fu taigi wan sama taki: „Gi mi paadon baa.” Ma a sani ya e losi omen polobelema.\nDEN WINI DI MI FENDE FU A PELEIKI DI MI E PELEIKI\nNownow a á makiliki gi mi fu peleiki osu fu osu, bika mi kon gaandi. Ma mi nai gi abaa. Mi leli Sineisitongo, da mi e peleiki gi den Sineisi di mi e miti a sitaati. Son mamanten a wan sani fu 30 te anga 40 buku mi e paati.\nMi e peleiki gi den Sineisi a Brooklyn, New York\nMi be abi wan gobaka te a China! Wan dei wan meisyo tyai wan pampila gi mi fu soi mi taki ai seli ala sowtu sii. Di a gi mi a pampila neen a lafu. Mi lafu, neen mi gi en wan Wakititolen anga Ontwaakt! aini Sineisitongo. A teke den, neen a taigi mi taki a Katie den e kai en. So langa a be si mi a be e waka kon taki anga mi. Te mi be kai wan sii gi en aini Ingiisi, da a be e meke moiti fu kai en aini Ingiisi tu. Boiti dati mi be e leli en son sani fu Beibel. A be teke a buku San Bijbel e leri wi trutru. Ma baka wantu wiki mi á si en moo.\nBaka wantu mun neen wan taa meisyo be e paati pampila fu den sani di a be e seli. Mi gi en wantu fu den buku di mi be e paati. Di mi go a taa wiki neen a langa a telefon fi en gi mi. A taki: „Taki anga China.” Mi taigi en taki: „Mi á sabi sama a China.” Ma a be de a mi baka naamo fu mi taki anga a sama na a telefon. Di mi taki: „Hallo, anga Robison yu e taki.” Neen a sama piki taki: „Robison, anga Katie yu e taki. Mi go a China baka.” Neen mi taki „China?” A taki „eeye. A meisyo di gi yu a telefon a mi sisa. I leli mi omen bun sani. Leli en den sani di i leli mi baa.” Neen mi taigi en taki: „Mi o meke moiti. Ma gaantangi fi i di i taigi mi pe i de.” Baka dati neen mi anga Katie sisa taki wan lasiti leisi. Mi á sabi pe den meisyo ya de nownow, ma mi howpu den leli moo fu Yehofa.\nNownow a 73 yali mi e dini Yehofa kaba. Ai bigi gi mi taki a be yeepi mi fu mi biibi á kon swaki di mi be de a sitaafu-osu efuso di den be wani mi toon suudati. Den baala anga sisa fu mi taigi mi taki den be fende taanga-sikin di den be si fa mi holidoo winsi fa nda á be wani mi dini Yehofa. Bakaten mma anga sigisi fu den baala anga sisa fu mi dopu. Nda seefi be kengi pikinso. Fosi a dede, a be go a komakandaa wantu leisi.\nEfu Gadu wani, den famii anga den mati fu mi di dede o kon a libi baka aini a paladeisi. Pakisei fa a o switi te wi anga den sama di u lobi o dini Yehofa makandaa! *—Luku a maiki a ondoo.\n^ paragraaf 14 Na Ameekankondee den á be e meke den paati toon suudati\n^ paragraaf 32 Corwin Robison dede a ten di u be e sikiifi a artikel ya. A dini Yehofa te enke a dede.


Ala yuu Yesesi be e aliki | Leli i pikin\nNa ala yuu yu e wani aliki i mma anga i dda?— A ná ala yuu yu e wani aliki. I sabi sama Yesesi be e aliki ala yuu?— A be e aliki Yehofa. A be e aliki en mma anga en dda tu. A toli fu Yesesi o yeepi i fu aliki i mma anga i dda ala yuu. Kon u go luku a toli ya.\nFosi Yesesi be kon a goontapu, a be de anga en Dda Yehofa a hemel. Ma Yesesi be abi wan mma anga dda a goontapu ya tu. Den be e kai den Maliya anga Yosefu. I sabi fa den du toon en mma anga en dda?—\nYehofa be teke Yesesi puu aini hemel, neen a poti en aini Maliya bee. A sani di Yehofa du de a be wan wonduu. A so Yesesi goo aini Maliya bee enke fa ala taa beibi e goo aini den mma bee. Baka neigin mun neen Maliya meke en. A so Maliya anga Yosefu toon en mma anga en dda a goontapu ya.\nDi Yesesi be abi 12 yali, neen a du wan sani di e soi fa a lobi en Dda Yehofa. A sani ya be pasa di Yesesi anga en famii be e waka a langa pasi fu go na a Paskafesa a Yelusalem. A Paskafesa na a fesa di den Islayelisama be e holi fu membee fa Yehofa be puu den a Egeptekondee. Di den e daai go a osu baka, neen Yosefu anga Maliya á poi fende Yesesi. I sabi pe a be de?—\nSaide Yesesi be go na a tempel?\nYosefu anga Maliya daai go baka gawgaw a Yelusalem fu suku Yesesi. Den be buuya, bika den á be poi fende en. Ma baka dii dei,neen den go fende en aini a tempel! I sabi saide Yesesi be de aini a tempel?— Te a go ape da ai leli sani fi en Dda Yehofa. A be lobi Yehofa. Neen meke a be wani sabi san a mu du fu meke Yehofa piisii. Di Yesesi kon bigi tokuso a be aliki Yehofa ete, winsi fa a be e taanga gi en son leisi. Yesesi be e aliki Yosefu anga Maliya tu?— Beibel taki a be e aliki den.\nSan a toli fu Yesesi e leli i?— I mu e aliki i mma anga i dda, winsi ai taanga gi i son leisi. Yu o go e aliki den?—\nFa Yosefu anga Maliya toon Yesesi mma anga en dda a goontapu ya?\nPe fu Yelusalem Yesesi mma anga en dda be go fende en di den be e suku en?\nSan a toli fu Yesesi e leli i?


Fa den sama fu fositen be e meke faya te den be de a pasi e go a wan peesi? | I be sabi a sani ya?\n„Fitoow Yehofa, da i du bun”\nA mu bigi gi i taki Gadu nai dwengi i fu libi enke fa a wani\nA de fanowdu fu soi sakafasi aini a ten ya?\nI poi soi sakafasi, winsi a á makiliki\nMeke den man di e aliki Gadu tyai moo faantiwowtu\nA Wakititolen (anga sutudi-artikel) | yanuari 2017\nLEISI AINI Acholitongo Bataks (Karo) Bataks (Simalungun) Bataks (Toba) Bauletongo Biak Bislamatongo Chintongo (Haka) Choltongo Chopi Drehu-tongo Fransitongo Garifunatongo Groenlandtongo Hmong (wit) Ingrisitongo Italiatongo Javaans Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikongotongo Kimbundutongo Kisitongo Krio Laostongo Lomwetongo Lukonsotongo Makuatongo Maltatongo Mamtongo Mapudunguntongo Masatektongo (Huwatala) Mauritius Kriorotongo Miksetongo Misotongo Nadautongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Navayotongo Ngaberetongo Ngangela Ni-weitongo Niastongo Nyanekatongo Nyanekatongo Nyungwe Okanisitongo Potogisitongo Quichua (Chimborazo) Quichua (Imbabura) Romani (Macedonië, cyrillisch) Romanitongo (Masedoniya) Romanitongo (Zuidsei fu Grikikondre) Runyankoretongo Seisyel-èilanti Kriorotongo Senatongo Spanyorotongo Sramakatongo Sundaas Tahititongo Talapanektongo Totonaktongo Toyolabaltongo Tswatongo Tyokwetongo Tyuabotongo Tzeltaltongo Udgurtongo (sirilis-alfabet) Umbundutongo Urdutongo Walisitongo Wayuunaikitongo\nFa den sama fu fositen be e meke faya te den be de a pasi e go a wan peesi?\nAini Genesesi 22:2, wi e leisi taki Gadu be taigi Abalaham fu go boon wan ofaandi gi en a wan faawe peesi. A tekisi taki „neen Abalaham teke a udu fu a boon-ofaandi poti neen manpikin Isaki sikoo. Neen a teke faya anga wan nefi. Neen den tu man waka go doo”.—Genesesi 22:6.\nBeibel nai taki finifini fa sama be e leti faya a fositen. A leti Abalaham anga Isaki leti wan faya, neen den tyai en? Wan sabiman taki, a á si enke wan faya be „o poi tan letileti na a langa pasi de”. A ná faya Abalaham anga en manpikin be tyai. Kande a den sani fu leti a faya, a tekisi be e taki.\nMa son sama taki a á be makiliki fu leti faya aini a ten fu Abalaham. Sama be lobi suku letileti koofaya a den sama di be e tan koosube, fu leti wan faya. A omen sabiman e denki taki Abalaham be tyai letileti koofaya di a be e gwe. Kande a be e tyai den aini wan patu di a be e holi a wan keti (Yesaya 30:14). Te sama be tyai letileti koofaya aini wan sani te den be e go a wan peesi, den be sa poti pikin udu na a koofaya te den be wani meke faya.\nI be sabi a sani ya?—yanuari 2017\nA WAKITITOLEN (ANGA SUTUDI-ARTIKEL) yanuari 2017


Yehofa e soi en foluku san den mu du fu fende teego libi | Sutudi\nLEISI AINI Afrikaans Basatongo (Kamerun) Bauletongo Bislamatongo Bulutongo Choltongo Dangmetongo Drehu-tongo Efiktongo Eksosatongo Ewetongo Fontongo Fransitongo Garifunatongo Gatongo Groenlandtongo Haiti Kriorotongo Hawsatongo Hmong (wit) Ibantongo Igbotongo Ingrisitongo Isokotongo Italiatongo Kaktikuel-tongo Kambodyatongo Karen (S’gaw) Kasaktongo Ketyuwatongo (Ankas) Ketyuwatongo (Ayakutyo) Ketyuwatongo (Kusko) Kikaondetongo Kikongotongo Kilubatongo Kimbundutongo Kisitongo Kisongetongo Kongotongo Krio Kwangalitongo Kwanyamatongo Lambatongo Laostongo Lingalatongo Lufaletongo Lundatongo Maltatongo Mambwe-Lungutongo Mamtongo Masatektongo (Huwatala) Mauritius Kriorotongo Misotongo Miyanmartongo Nahuataltongo (Gerero) Nahuataltongo (Huwasteka) Nahuataltongo (Noord-Puebla) Nahuataltongo (centraal) Ndongatongo Ngaberetongo Ngangela Nidebeletongo Nisematongo Nyanekatongo Okanisitongo Otetelatongo Pidgin (Kameroen) Potogisitongo Quichua (Imbabura) Seisyel-èilanti Kriorotongo Sepeditongo Sesotho (Lesotho) Setswanatongo Sibembatongo Silositongo Sinyanyatongo Spanyorotongo Sramakatongo Sulutongo Swahilitongo (Kongo) Swatitongo Syitongatongo Tahititongo Talapanektongo Tiftongo Totonaktongo Toyolabaltongo Tsongatongo Tsyilubatongo Twitongo Tyokwetongo Tzeltaltongo Umbundutongo Urhobotongo Urundtongo Vendatongo Walisitongo Wayuunaikitongo Welshtongo Yorubatongo\n„A ya a pasi de. A ya u mu waka.”—YESAYA 30:21.\nSINGI: 65, 48\nFa Yehofa be e tii den sama di be e dini en na a ten fu Nowa anga Mosesi?\nSowtu nyun weiti Gadu gi Kelesten?\nFa u sa soi taki u wani Yehofa tii wi?\n1, 2. (a) San yeepi omen sama fu tan a libi? (Luku a fowtow na a bigin.) (b) Fa Gadu e yeepi a foluku fi en?\n„SITOPU, LUKU, ALIKI.” A moo enke 100 yali den be e sikiifi a sani ya a den loko pasi a son kondee. Saide? A fu wasikoi den sama di e lei wagi fu den luku bun fu loko a naki den. A omen sama tan a libi di den poti pakisei na a sani ya.\n2 Ma den sani di Yehofa e du gi u bun moo den sani ya. Ai soi a foluku fi en fa den mu libi fu fende teego libi. Boiti dati, ai soi den san den mu du fu ogii á miti den. Yehofa de enke wan sikapuman di lobi den sikapu fi en. Ai tii den, boiti dati ai wasikoi den fu den á go waka a peesi pe den sa kisi mankei.—Leisi Yesaya 30:20, 21.\nNÁ A TIDE YEHOFA E TII EN FOLUKU\n3. Saide ogii e miti libisama?\n3 Senten di Yehofa meke libisama neen ai soi den fa den mu tyai denseefi. Aini a dyali fu Eden, Yehofa be soi libisama san den be mu du efu den be wani libi aini a paladeisi fu teego (Genesesi 2:15-17). Ma Adan anga Efa á be wani Yehofa tii den. Efa du san wan sineki taigi en, neen Adan du san en uman taigi en. Fa sani be waka gi den? Ogii miti den. Te fu kaba den dede. Boiti dati fu di den taangayesi Gadu meke ogii e miti ala sama. Ala den e dede.\n4. (a) Saide Gadu meke taa weiti baka a fuudu? (b) Fa a nyun weiti ya soi fa Gadu e pakisei?\n4 Gadu be taigi Nowa san a be mu du fu sama be sa tan a libi. Baka a Fuudu, Yehofa taigi libisama taki den á mu nyan efuso diingi buulu. Saide? Yehofa be taigi den taki den be sa nyan meti. Neen meke a be gi den wan nyun weiti. A taigi den taki: „Te a libi efuso a buulu fu wan meti de aini en sikin ete, wi á mu nyan en” (Genesesi 9:1-4). A weiti ya e soi u fa Gadu e si a libi. Neen meke ala sani. Neen gi u libi. Neen meke neen na a sama di mu soi u fa u mu libi. A be taki libisama á mu kii taawan. A sani ya e soi taki Gadu e si libi anga buulu enke wan sani di santa. A o sitaafu den sama di nai lesipeki a libi. A o sitaafu den sama di nai lesipeki buulu tu.—Genesesi 9:5, 6.\n5. San wi o luku aini a artikel ya? Saide?\n5 Baka a Fuudu, Gadu be e tii en foluku ete. Aini a artikel ya, wi o luku fa a be e tii den. A sani ya, o gi u taanga-sikin fu du sani enke fa Yehofa wani fu u sa go aini a nyun goontapu.\nNYUN FOLUKU, NYUN WEITI\n6. Saide den Islayelisama be mu aliki den weiti di Gadu be gi Mosesi? Fa den Islayelisama be mu si den weiti ya?\n6 Aini a ten fu Mosesi, Yehofa be soi den Islayelisama fa den be mu tyai denseefi. Saide? Sani be kengi. A moo enke 200 yali den Islayelisama be de a Egepte. Den Egeptesama be e dini dedesama anga omen taa falisi gadu. Den be e du omen taa sani di Yehofa á lobi tu. Di Gadu puu en foluku a Egepte, den be abi nyun weiti fanowdu. Den be mu toon wan foluku di e libi enke fa Yehofa wani. Son buku taki „weiti” wani taki „tii” efuso „poti a pasi” aini Hebrewtongo. A Weiti be o kibii den Islayelisama gi a hululibi fu den foluku di be lontu den, anga a dini di den foluku de be e dini falisi gadu. Te den Islayelisama be e aliki Gadu, a be e seigi den. Ma te den be e taangayesi en, sani á be e waka bun anga den.—Leisi Deitolonomi 28:1, 2, 15.\n7. (a) Saide Yehofa be gi den Islayelisama weiti? (b) Fa a weiti be e tyai den Islayelisama go a Kelestesi?\n7 Ma Gadu be abi ete wan sani a pakisei di a gi Islayelisama nyun weiti. A Weiti be mu yeepi den fu teke seeka gi a Mesiyas efuso Yesesi Kelestesi. A Weiti be e yeepi den Islayelisama fu den á feegete taki den a sondu sama. A be e yeepi den fu fusutan tu taki den abi wan sama fanowdu fu fii den fu sondu anga dede (Galasiyasama 3:19; Hebrewsama 10:1-10). Boiti dati, te den Islayelisama be o wooko anga a Weiti, da na a famii di Gadu be abi a pakisei be o meke a Mesiyas. A weiti be o yeepi den Islayelisama fu sabi sama na a Mesiyas te a yuu be o doo. A Weiti be mu tyai den go a Kelestesi.—Galasiyasama 3:23, 24.\n8. Saide u mu sidon pakisei den sani di a Weiti fu Mosesi e leli u?\n8 Useefi e fende wini fu a weiti di Yehofa be gi den Islayelisama. Fa u sa fende wini fi en? U mu sidon pakisei den sani di a Weiti leli u. Winsi fa u nai holi a weiti moo, tokuso a sa soi u fa u mu tyai useefi. Yehofa meke sama sikiifi den sani ya aini Beibel fu leli u wan sani efuso fu poti wi a pasi. Den sani ya e soi u tu taki u mu teke den sani di Yesesi leli u fu bigi. U mu aliki en. A be taki: „U be yee taki: ’Uman anga man di toow a mu didon anga taa sama.’ Ma mi e taigi u taki ala sama di e luku wan uman naamo fu di a wani didon anga en, didon anga en kaba aini en ati. Ala sama di e luku wan uman naamo anga a fii fu didon anga en, didon anga en kaba aini en ati.” A sani ya e soi taki wi á mu didon anga wan sama di wi anga en á toow, wi á mu pakisei a sani de tu. U mu feti anga den takuu fii de.—Mateyesi 5:27, 28.\n9. Saide Gadu du sani taa fasi aini a yali 33?\n9 Baka di Yesesi kon enke a Mesiyas, neen Yehofa soi moo fini san abi a pakisei. Boiti dati a gi en foluku nyun weiti. Saide? Yehofa be o du sani taa fasi. Aini a yali 33, Yehofa á be wani den Islayelisama enke en foluku moo. A teke den Kelesten enke en foluku.\nGADU E TII A NYUN ISLAYELI\n10. Saide Gadu be gi a Kelesten kemeente nyun weiti? Saide a weiti ya á de enke a weiti fu Mosesi?\n10 A weiti di Yehofa be gi den Islayelisama be e soi den fa den mu tyai denseefi. A be e soi den tu fa den mu dini en. Aini a ten fu den fosi Kelesten, a ná den Dyu wawan a be Yehofa foluku. Ma a be teke taa nasi enke en foluku tu. A den a be a Kelesten kemeente. Gadu be meke wan kuudei anga den. Neen meke Yehofa be gi den nyun weiti fu soi den fa den mu tyai denseefi anga fa den mu dini en. A sani ya e soi taki „Gadu á lobi a wan sama moo a taawan. Ma winsi sowtu kondee wan sama komoto, efu ai lesipeki Gadu, efu ai libi a wan leti fasi, Gadu o lobi en” (Toli 10:34, 35). Den be e du san „a weiti fu Kelestesi” e taki. A weiti ya á be sikiifi a siton tapu, ma a be de aini den ati. Winsi pe den Kelesten be e tan, a weiti ya be e soi den fa den mu libi fu sani waka bun anga den.—Galasiyasama 6:2.\n11. San a den tu sani di „a weiti fu Kelestesi” taki u mu du?\n11 Gadu poti Yesesi fu tii a nyun foluku fi en. A Kelesten kemeente fende wini fu a fasi fa Yesesi e tii den. Fosi Yesesi taki fu a nyun kuudei, a taigi den taki den mu du tu sani. Den be mu leli sama. A taa sani, na a fasi fa Kelesten be mu libi anga denseefi. Na ala Kelesten be mu du den sani ya. Neen meke u mu du den tu, winsi wi o libi fu teego a hemel efuso a goontapu ya.\n12. Fa den Kelesten be mu peleiki bakaten?\n12 Biginbigin a den taa kondee sama be e go a Islayeli fu dini Yehofa (1 Kownu 8:41-43). Ma di Yesesi kon a goontapu, a taigi den bakaman fi en a sani di sikiifi aini Mateyesi 28:19, 20. (Leisi.) Yesesi be taigi den taki den mu „go” a sama fu ala kondee. Na a Paskafesa fu a yali 33, Yehofa be du wan sani fu soi taki a wani a bun nyunsu paati na ala se fu goontapu. A dei de, Gadu gi 120 Kelesten santa yeye, neen den bigin taki omen tongo. Den be taki anga den sama di be kon na a fesa, Dyu anga den taa kondee sama (Toli 2:4-11). Bakaten den bigin peleiki gi den Samaliyasama tu. Aini a yali 36 den bigin peleiki gi den taa kondee sama di á be teke a Dyu biibi. A sani ya e soi taki na ala sama den Kelesten be mu leli.\n13, 14. (a) San na a „nyun weiti” di Yesesi be gi den bakaman fi en? (b) San wi e leli fu Yesesi?\n13 Yesesi be gi den bakaman fi en „wan nyun weiti” fu soi den fa den mu libi anga denseefi. (Leisi Yohanisi 13:34, 35.) U mu soi u baala anga sisa taki u lobi den, boiti dati u mu de kabakaba fu dede gi den. A sani ya á be sikiifi aini a Weiti fu Mosesi.—Mateyesi 22:39; 1 Yohanisi 3:16.\n14 Yesesi na a moo bun sama di soi fa u mu lobi taawan anga u hii ati. A be lobi den disipel fi en, neen meke a dede gi den. Yesesi wani u waka neen baka. A sani ya e soi taki u mu de kabakaba fu nyan pina efuso dede gi u baala anga sisa.—1 Tesalonikasama 2:8.\nYEHOFA E TII EN FOLUKU NOWNOW, A O TII DEN AINI A TEN DI E KON TU\n15, 16. Fa sani e waka aini a ten ya? Fa Gadu e tii wi aini a ten ya?\n15 Yesesi poti „a koni saafu di u sa fitoow” fu gi den bakaman fi en ’leli na a ten di den abi en fanowdu’ (Mateyesi 24:45-47). Wan fu den fasi fa a saafu e leli u, a te den e soi wi san u mu du te sani kengi. Fa sani e waka aini a ten ya?\n16 Wi e libi aini „den kiiboi dei”. Dyonson a gaan banowtu o doo. Na a moo gaan sani di o miti libisama (2 Timotiyesi 3:1; Malikisi 13:19). Boiti dati, den fiingi Saatan anga den ogii yeye kon a goontapu. Den e pina libisama (Openbaring 12:9, 12). Nownow wi e peleiki na ala se fu goontapu aini omen tongo moo iniiwan ten a fesi!\n17, 18. San u mu du anga den sani di a olikanisâsi fu Yehofa e leli u?\n17 A olikanisâsi fu Yehofa e gi u omen sani di e yeepi u fu du a peleikiwooko. Yu e wooko anga den sani ya? A den komakandaa, den baala e soi u fa u sa wooko anga den sani ya. Yu e si enke a Yehofa e leli i den sani ya?\n18 Efu u wani Gadu seigi u, u mu du ala san wi e leli a den komakandaa. Efu wi e aliki Yehofa nownow, a o moo makiliki gi u fu aliki en na a ten fu „a gaan banowtu”, te a o booko a goontapu fu Saatan (Mateyesi 24:21). Baka dati, Yehofa o soi u fa u mu tyai useefi aini a nyun goontapu te Saatan ná o de moo.\nAini a nyun goontapu, Gadu o gi u nyun bukulolo, di o soi u fa u mu tyai useefi (Luku paragraaf 19, 20)\n19, 20. Sowtu bukulolo o opo aini a ten di e kon? San o de a bakapisi?\n19 Aini a ten fu Mosesi, den Islayelisama be abi nyun weiti fanowdu, neen meke Gadu gi den a Weiti fu Mosesi. Bakaten Yehofa gi den Kelesten „a weiti fu Kelestesi”. Beibel e soi taki aini a nyun goontapu wi o fende nyun bukulolo di o abi nyun weiti. (Leisi Openbaring 20:12.) Kande den bukulolo ya o soi u fa Yehofa wani u tyai useefi a ten de. Te wi o ondoosuku den bukulolo, da wi anga den sama di o weki baka o sabi fa Gadu wani u tyai useefi. Den bukulolo o yeepi u fu fusutan fa Yehofa e denki. Den o yeepi u fu fusutan Beibel moo bun tu. A sani ya o yeepi ala sama aini a nyun goontapu fu lobi denseefi anga fu lesipeki denseefi (Yesaya 26:9). Pakisei den tyaipi sani di wi o leli. Pakisei den somen sani di wi o leli taa sama te Yesesi Kelestesi o tii enke Kownu!\n20 Efu u du san „sikiifi aini den bukulolo”, efu u tan dini Yehofa te a lasiti tesi o miti u, da a o sikiifi u nen aini a buku fu libi. Wi o fende teego libi tu! Neen meke u mu e leisi a Wowtu fu Gadu. U mu e meke moiti fu fusutan san u leisi. Boiti dati u mu du den sani di Gadu e leli u. Efu wi e du den sani ya, wi o pasa gaan banowtu. Di wi o de aini a nyun goontapu, Yehofa o leli u fu teego.—Peleikiman 3:11; Romesama 11:33.\n„A weiti fu Kelestesi”: Na ala den sani di Yesesi taki u mu du, enke a peleiki di u mu peleiki a bun nyunsu na ala se fu goontapu anga a lobi di u mu lobi u baala anga sisa. Den sani ya de aini wi ati. Den e soi u fa u mu tyai useefi winsi pe u de. Efu u du den sani ya, Yehofa o gi u teego libi